text:
Eg havi júst sett mítt álit á Jesus ... hvat nú?
Eg havi júst sett mítt álit á Jesus ... hvat nú?
Tillukku! Tú hevur tikið eina avgerð, ið fer at broyta lív títt! Kanska spyrt tú ''Hvat nú? Hvussu fari eg undir ferð mína við Gudi?'' Tey fimm omanfyri nevndu stigini fara at geva tær leiðbeiningar úr Bíbliuni. Hevur tú spurningur um ferð tína, far inn á http://www.gotquestions.org/Foroyskt.
1. Tryggja tær at tú skilir frelsu.
Fyrra bræv Jóhannesar 5:13 sigur okkum, ''Hetta havi eg skrivað til tykkara, so at tit skulu vita, at tit hava ævigt lív.'' Gud vil hava okkum at skilja frelsu. Gud vil, at vit skulu hava álit á, at vit eru frelst. Latið okkum stutt fara ígjøgnum høvuðspunktini viðvíkjandi frelsu:
(a) Vit hava øll syndað. Vit hava øll gjørt ávíst, sum er Gudi ótýdligt (Róm. 3:23).
(b) Vegna synd okkara hava vit uppiborið at verða revsað við ævigari sundurskiljan frá Gudi (Róm. 6:23).
(c) Jesus doyði á krossinum fyri at gjalda syndir okkara (Róm. 5:8; 2 Kor. 5:21). Jesus doyði í okkara stað og tók ta revsing, sum vit høvdu uppibornað. Uppreisn Hansara prógvaði, at deyði Jesusar var nóg mikið til at rinda syndir okkara.
(d) Gud gevur fyrigeving og frelsu til øll, sum seta álit sítt á Jesus – sum hava álit á, at deyði Hansara rindaði syndir okkara (Jóh. 3:16; Róm. 5:1; Róm. 8:1).
Hetta er frelsunar boðskapur! Hevur tú set álit títt á Jesus Kristus sum frelsara tín, ert tú frelstur! Allar syndir tínar eru fyrigivnar, og Gud lovar ongantíð at fara frá tær ella svíkja teg (Róm. 8:38-39; Matt. 28:20). Minst til, fresla tín er tryggjað í Jesusi Kristi (Jóh. 10:28-29). Hevur tú álit á Jesus eina sum Frelsara tín, kanst tú vera vísur í, og tú skalt verða við Gudi í allar ævir í himmalinum!
2. Finn eina góða kirkju, sum undirvísir í Bíbliuni.
Hugsa ikki um kirkjuna sum ein bygning. Kirkjan er fólkið. Tað hevur stóran týdning, at trúgvandi eru í felagsskapi við hvørjum øðrum. Tað er eitt av høvuðsendamálum kirkjunar. Tá ið tú nú hevur lagt álit títt á Jesus Kristus, eggja vit tær staðiliga til at finna eina bíbliutrúgva kirkju í tínum øki og tosa við prestin. Sig honum frá nýggju trúgv tína á Jesus Kristus.
Eitt annað endamál kirkjunar er at undirvísa í Bíbliuni. Tú kanst læra at brúka Guds boð í tínum lívi. At skilja Bíbliuna er grundarlagið fyri at liva eitt væleydnað og máttmikið kristið lív. Seinna Timoteusbræv 3:16-17 sigur, ''Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi, so gudsmenniskjað kann verða fullkomið, ført fyri at gera alt gott verk.''
Eitt triðja endamál kirkjunar er tilbiðjan. Tilbiðjan er at takka Gudi, fyri alt Hann hevur gjørt! Gud elskar okkum. Gud hevur umsorgan fyri okkum. Gud leiðbeinir og ráðgevur okkum. Hvussu kunnu vit ikki takka Honum? Gud er heilagur, rættvísur, eymur, miskunnsamur og fullur av náði. Opinberingin 4:11 sigur, ''Verdur ert Tú, Harri og Gud okkara, at fáa dýrd, heiður og mátt! Tí Tú hevur skapt alt, og tí Tú vildi tað, varð tað til, og varð tað skapt!''
3. Set av tíð hvønn dag, at savna teg um Gud.
Tað hevur stóran týdning fyri okkum at brúka tíð hvønn dag, at savna okkum um Gud. Summi rópa hetta ''stilla stund''). Onnur rópa tað ''halgan,'' tí at tað er ein tíð, tá ið vit halga okkum Gud. Summum dámar betur at seta tíð av á morgni, og øðrum dámar betur kvøldið. Tað ger tað sama, hvat tú kallar hesa tíð, ella nær tú hevur hana. Tað, sum hevur týdning, er, at tú brúkar tíð saman við Gudi. Hvat gera vit, tá ið vit eru saman við Gudi?
(a) Bøn. Bøn er heilt einfalt at tosa við Gud. Tosa við Gud um stúran og trupulleikar tínar. Bið Gud geva tær vísdóm og vegleiðing. Bið Gud um at taka Sær av tørvi tínum. Sig Gudi, hvussu nógv tú elskar Hann, og hvussu nógv tú virðismetir alt tað, sum Hann ger fyri Teg. Hetta er tað, sum bøn snýr seg um.
(b) Bíbliulesnaður. Afturat at verða undirvístur í Bíbliuni í kirkju, sunnudagsskúla og/ella bíbliulesna – mást tú lesa Bíbliuna sjálvur. Bíblian hevur alt, tær tørvar, fyri at liva eitt væleyndað kristið lív. Hon vísir Guds vegleiðing, fyri hvussu tú tekur vísar avgerðir, hvussu tú kanst kenna Guds vilja, hvussu tú tænir øðrum, og hvussu tú veksur andaliga. Bíblian er Orð Guds til okkara. Bíblian er í grundini Guds leiðbeining fyri, hvussu vit kunnu liva eitt lív, sum hóvar Honum, og sum er nøktandi fyri okkum.
4. Skipa felagsskap við fólk, sum kunnu hjálpa tær andaliga.
2 Korintbrævið 15:33 sigur okkum, ''Villist ikki! Ringur felagsskapur spillir góðar siðir!'' Bíblian er full av ávaringum, um ávirkanina, sum ''ring'' fólk kunnu hava á okkum. At brúka tíð saman við teimum, sum taka lut í syndafullum levnaði ger, at vit verða freistað av slíkum levnaði. Vit verða ''smittað'' av eginleikunum hjá teimum, sum vit eru saman við. Tí hevur tað so umráðandi at hava onnur fólk um seg, sum elska Harran, og eru honum halgað.
Royn at finna ein vin ella tveir, kanska úr tíni samkomu, sum kann hjálpa tær, og geva tær áræði (Hebr. 3:13; 10:24). Bið vinir tínar minna teg á tínar friðarløtur, títt virksemi og leið tína við Gudi. Spyr, um tú kanst gera tað sama fyri teir. Hetta merkir ikki, at tú noyðist at sleppa teimum vinum, sum ikki kenna Jesus Kristus sum sín Frelsara. Hald fram við at vera vinur teirra og ver góður við teir. Tú mást bara siga við teir, at Jesus hevur broytt lív títt, og at tú ikki fært gjørt alt tað, sum tú gjørdi fyrr. Bið Gud geva tær møguleika at boða vinum tínum frá Jesusi.
5. Lat teg doypa.
Tað eru mong, ið miskilja dópin. Orðið ''doypa'' merkir at koyrdur undir kav. Dópurin er bíbilski mátin at kunngera nýggju trúgv tína á Jesus og avger tína at fylgja Honum alment. At verða koyrdur undir kav lýsir tað at verða jarðaður við Kristi. At koma úr vatninum er ein ímynd av uppreisn Krists. At verða doyptur er at liva seg inn í deyða, jarðan og uppreisn Jesusar (Róm 6:3-4).
Dópurin er ikki tað, ið frelsir teg. Dópurin tváar ikki burtur syndir tínar. Dópur er bert eitt lýdnisstig, ein almen boðan um trúgv tína á Jesus eina sum frelsu. Dópur hevur týdning, tí at hann er eitt lýdnisstig – ein almenn kunngerð um trúgv tíni á Kristus og halgan tíni til Hansara. Ert tú til reiðar at verða doyptur, skalt tú tosa við tín samkomuleiðara.
Far aftur til føroysku heimasíðuna
Eg havi júst sett mítt álit á Jesus ... hvat nú?


c: text/html

text:
Greinar í Skip
Høgaberg komin á Fuglafjørð
Høgaberg kom á Fuglafjørð í morgun.
Framherji hevur keypt Høgaberg úr Póllandi til at taka ímóti makreli og at fiska makrel.
Reiðarin, Annfinn Olsen sigur, at tað verða eini 50 mans við Høgabergi, og at ein lítil …
Ein løgin sjón.
Í gjarkvøldi kom farmaskipið “Tsuru” inná Fuglafjørð at bunkra tungolju frá Effo.
Tsuru er 182 m. langt, uml. 30 m. breitt og heimahoyrandi á Bahamas.
Hetta má vera eitt av teimum stórstu skipum ið yvirhøvur hava verið …
Halda gang
Misnøgd er í Fuglafirði, tí russiskir trolarar halda so nógvan gang. Mánanáttina lógu nógvir fuglfirðingar í andverki, tí ein russiskur trolari, sum umskipaði til eitt farmaskip, hevði so nógvan gang.
Í gjár fekk føroyski umboðsmaðurin hjá …
Rættleiðing til tíðindaskriv
Grunnurin Karvatoftir, sum eigur Kyrjastein, skuldi halda aðalfund eftir Varmakeldu, og sendu teir tí eitt tíðindaskriv til bløðini. Trupuleikin við hesum skrivið er, at tað gevur borgarunum eina skeiva mynd av tí sum framm er …
Februar – hugaligt á havnaøkinum
Í januar og februar mánaða hevur myndin av havnalagnum í Fuglafirði verið heldur hugaligari enn hon hevur verið í langa tíð.
Í januar vóru nógvar bunkringar, meðan serliga nógv rávørutilgongd varð til Havsbrún í februar mánaða.
Rættiliga …
50 ár síðani
Í dag 1. november 2009 eru 50 ár liðin síðani Ólavur Halgi á fyrsta sinni flaggskrýddur stevndi inná Fuglafjørð.
Ólavur Halgi
FD 100
Eigari: Fuglafjarðar Samvinnufelag
Bygdur í 1959
792 br. tons
1.470 HK MAN diesel
118,3 føtur langur
32,1 føtur breiður
14,4 føtur …
Goliath vísti kreftir
Forline 1 komið av aftur
Um 5 tíðina var Goliath á Fuglafirði. Táið hann setti á stóð ikki á at fáa skipið leyst av grótkastinum
Thor í Hósvík eigur Sleipibátin Goliath, og var tað eisini hann sum …
Stórt skip á land í Fuglafirði
Stutt fyri middag kom Kypriotiska skipið Forline 1 illa fyri á Fuglafirði. Skipið skuldi leggja at, men tað vildi so illa við, at tað rendi á kajuna, hol kom á bulb stevnið, og skipið rak …
Skútan Erla
Einaferð var tak yvir.
Nú er báturin pakkaður inn í ein segldúk.
Hendir nakað her, ella er skútan uppgivin?
Fólk flest halda óivað, at her er steðgur komin í. Fyri tann sum ikki fer nærri at kanna, er …
Erla
Føroyar er við at mennast sum ferðavinnuland, tey sum leggja leiðuna hendavegin verða alsamt fleiri og fleiri. Nøkur ferðast í Føroyum, meðan onnur síggja seg um meðan tey bíða her í 2 dagar fyri at …
Titanic
Á alnótini kom eg fram á navnið á einari kvinnu, Oliva Eliassen, úr Fuglafirði sum gift varð til Noregs í seinnu helvt av 1800 talinum, maður hennara var ein av teimum sum læt lív táið …
Til upphøggingar
Seinnapartin sunnudagin fór Sandfragt til Danmarkar, sleipandi eftir sær høvdu teir Vón. Sum myndin vísir varð hann fyltur við gomlum jarni.Fyri nakað síðani gekk motorurin á Vón fyri, avgjørt varð tá at selja hann til …
Kyrjasteinur
Heimi í Karvatoftum hava staðið mangar skútur.Søgan sigur frá, at her stóðu karvar sum róðu so langt sum til Noregs.Í dag stendur skúta, sum kanska eingin er góður við.
Fleiri vóru undirskriftirnar um at fáa varðveitt …
Fagraberg
Nakað av fólki var samankomið á bryggjuni í Fuglafirði seinasta fríggjakvøld, tá ið skipað var fyri móttøku fyri Fagrabergi, fyrrverandi Krúnborg, sum nú hevur heimstað í Fuglafirði.
Í góðveðrinum fríggjakvøldið kom nóta-og trolskipið, Krúnborg, sum hevur …
P/F Sandgrevstur víðkar flotan
Reiðaríið Sandgrevstur hevur fingið sítt fjórða skip. Talan er um eitt 40 ára gamalt skip, keypt úr Norra.
P/F Sandgrevstur hevur keypt fraktbátin Fame úr Norra. Skipið hevur áður siglt við fóðri í Norra, men nú …

robotstxt: allowed

filter: keep


text:
TF VK-2 Náttúrurenning Kerjar
16. Nov 2015
Hvirlan skipar aftur í ár fyri frálíka tiltakinum – Náttúrurenning við Kerjar – leygardagin 21. november kl. 13.00. Umframt at vera motións- og heilsurrenning fyri...
les meir
Jólaborðhaldið 2015 verður 27. november
12. Nov 2015
Nú er aftur jólaborðhald á skránni. Eins og undanfarin ár, so verður tað í róðrarneystinum í Árnafirði, og dagurin er fríggjadagin 27. november kl. 19.15.Ætlanin...
les meir
Góð byrjan Í TF-Vetrarkappingini 2015/2016
10. Nov 2015
Leygardagin skipaði Roysnið fyri 1. umfari í TF-Vetrarkappingini 2015/2016 tá runnið bleiv Runt Agnið. Metstór luttøka bleiv við 106 luttakarum. 56 menn, 42 kvinnur og...
les meir
VK-1 Runt Agnið 2015
01. Nov 2015
Leygardagin 7. november byrjar TF-Vetrarkappingin aftur. FÍF hevur høvuðsstuðulsavtalu við Tryggingarfelagið Føroyar, og harav navnið á kappingini. Veðrið var av tí allarfagrasta tá runnið bleiv...
les meir
Kalsoyar Renningin 2015 í framúr líkundum
01. Okt 2015
Eins og undanfarin ár, so gekk Kalsoyar Renningin í ár, sum var tann níggjunda síðani 2007, sera væl. Líkindini hesuferð vóru av teimum allarfagrastu, og...
les meir
FM ung: Heimaftur við 48 heiðursmerkjum
19. Sep 2015
Herfyri varð FM fyri ung hildið á Tórsbreyt í Havn, har okkara ungu íðkarar komu aftur við tilsamans 48 heiðursmerkjum. Av tí at so nógvar...
les meir
Rebekka setti met á 1.000m í kvøld
16. Sep 2015
Í opnu kappingini á Svangaskarði í kvøld setti Rebekka nýtt føroyskt met á 1.000m við tíðini 2.54,87 min. og harvið betraði hon sítt egna met,...
les meir
Kalsoyarrenningin 2015
14. Sep 2015
So er árliga Kalsoyar Renningin aftur á skránni. Leygardagin 19. september skipar Treysti fyri 9. ferð fyri sera vælumtóktu Kalsoyar Renningini, har runnið verður frá...
les meir


text:
1889
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- 27. januar - Føringafelag verður stovnað í Havn at virka føroyskum máli og mentan at frama.
- Mortensens handil keypir fyrsta føroyska dampskipið “Føring”. Hann sigldi við fiski til Suðurevropa, og heim við aftur høvdu teir salt og aðrar vørur.
- Jákup Jakobsen doktari leggur fram sítt nýggja føroyska stavingarlag. Hetta byggir á framburðin (ljóðfrøðina) og ikki á upprunan (upprunafrøðina) sum stavingarlagið hjá Hammershaimb.
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 20. apríl - Adolf Hitler
- 30. november - Edward Mitens (fyrr Mortensen), føroyskur politikari, løgtingslimur og løgtingsformaður.


text:
Compact of Free Association
The Compact of Free Association (COFA) er samgonga ímillum Sambandsríki Amerika og 3 av gomlu hjálondum tess. USA hevur hernaðarligu ábyrgdina fyri oyggjunum, samstundis sum teir lata teimum menningarhjálp og annan búskaparligu fyriskift, m.a. handilssáttmálar við USA. Londini í Compact of Free Association atkvøðir oftast við USA í aðalfundinum í ST. Allar oyggjarnar hava fingið sáttmála um frælsan felagsskap, við USA, sum sær til, at búskaparligur stuðul verður veittur aftur fyri havnarættindi og rættindi til hernaðarliga hjáveru. USA rindar oyggjaríkjunum fyri at varðveita sína hermálsligu støðu í hesum pørtum av Kyrrahavi. Tað merkir eisini, at USA er bundið til at verja oyggjarnar.
Hesi lond - Mikronesiasamveldið, Marshalloyggjar og Palau - hava øll formligt fullveldi, men sáttmálin um frælsan felagsskap tilskilar amerikonskum myndugleikum ávís rættindi og áleggur teimum skyldur á ymsum málsøkjum, eitt nú í uttanríkismálum, verjumálum, fjarskiftismálum og í málum viðvíkjandi útlendingaeftirliti, umhvørvisvernd, fíggjarligum stuðli og gjaldoyra. Tað málsøki, sum USA í øllum trimum londunum hevur tilskilað sær burturav, eru verjumál, sum USA hevur fult ræði á og ábyrgd av. Hóast sáttmálarnir kunnu sigast upp, annaðhvørt við semju millum báðar partar ella einsæris, verða ásetingarnar um verjumál kortini framvegis í gildi í eitt ávíst áramál. Í sáttmálanum við Palau er ein áseting, sum útilokar alt hervald uttan hitt amerikanska, og hon er galdandi í óavmarkaða tíð, ella til londini sínámillum semjast um at seta hana úr gildi. Eitt tættari samband er hinvegin millum USA og m.a. Norðurmarianoyggjar og Guam.


text:
Skráin til bygdarráðsfundin 20. november. 2015
Hesi mál verða viðgjørd á bygdarráðsfundi, fríggjadagin tann 20. november. 2015. kl. 18.00.
Bygdaráðsfundur fluttur.
Bygdarráðsfundurin, sum lýstur var at vera 13. novembur 2015 kl. 18.30, er fluttur til 20. novembur 2015 kl. 18.00.
Sumbiar Kommuna
Skattalistin fyri 2014
Hervið verður kunngjørt, at skattalistin fyri 2014 liggur frammi til alment eftirlit á kommunuskrivstovuni í Sumba frá, 13. novembur til 20. novembur 2015 í vanligari skrivstovutíð.
Sumbiar Kommuna
Rottangarnir verða tømdir í kommununi
Mánadagin 2. novembur 2015, byrjar IRF at tøma rottangar í Sumbiar kommunu.
Byrja verður í Sumba, og enda verður á Økrum.
KUNNGERÐ
Hervið verður kunngjørt, at Sumbiar kommuna á kommunustýrisfundi tann 9. oktober 2015 hevur samtykt at broyta verandi byggisamtykt fyri Sumba, Akrar, Lopra, Víkarbyrgi og Akrabyrgi.
Fundarfrásøgn frá bygdaráðsfundinum 9. oktobur 2015
Fundarfrásøgn frá bygdaráðsfundinum 9. oktobur 2015 er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna


text:
2. juli
2. juli er dagur 183 í árinum í gregorianska kalendaranum (dagur 184 um skotár er). 182 dagar eru eftir av árinum. Dagurin kallast eisini Syftunsøka. Hildin til minnis um enska biskupin í Winchester Swinthun, sum doyði ár 862. 15. juli ár 971 varð hann skírdur halgimenni. Dómkirkjan í Stavanger í Norra er vígd honum. Minningardagur hansara er í Stórabretlandi 15. juli, men í Føroyum og Norra er hann tann 2. juli, sum var deyðadagur hansara. Tað er tí helst úr Norra, at syftunsøkudagur er komin higar.
2. juli er eisini ein gomul Mariumessa, vitjunardagur Mariu, til minnis um at Maria Moy vitjaði skyldkonu sína Elisabeth, móðir Doyparans.
Innihaldsyvirlit
Hendingar[rætta | rætta wikitekst]
- 1967 - Leguhúsið hjá Brøðrasamkomuni, Zarepta í Vatnsoyrum verður tikið í nýtslu.
- 1972 - Ellis- og røktarheimið á Sýnini í Miðvági verður tikið í nýstlu.
- 1988 - Føroyar gerst limur í altjóða fótbóltssambandinum FIFA.
Ítróttur[rætta | rætta wikitekst]
Fótbóltur[rætta | rætta wikitekst]
- 2014 - Champions League: HB - Lincoln úr Gibraltar 1-1, Levi Hanssen skorar útjavnandi málið hjá HB í 71. minutti.
Føðingar[rætta | rætta wikitekst]
- 1822 - Niels Christopher Winther, føroyskur løgtingslimur og blaðútgevi (Færingetidende) (d. 1892)
Andlát[rætta | rætta wikitekst]
- 1937 - Amelia Earhart, amerikonsk floghetja (hvarv hendan dag) (f. 1897)


text:
McDonald's
Tað eru uml. 31.000 McDonald's matstovur í øllum heiminum. Meira enn triðja hvør teirra liggur í USA. Longri vekk enn 172 kilometrar í beinari linju ella 230 km við bili kemur mann ikki frá einari McDonald's matstovu, er mann staddur í Amerika. Fyri at vera staddur sum longst frá slíkari matstovu, verður ein noyddur at ferðast til eitt oyði pláss í statinum South Dakota. Hetta pláss nevnist Glad Valley.
McDonald's hevði eitt yvirskot í ársins fyrsta ársfjórðingi áljóðandi 4,4 milliardir krónur í 2008. Tað er ein hækking á 24 prosent samanborið við sama tíðarskeið í 2007. Orsøkin til hækkingina er millum annað tann, at fleiri afrikanarar, asiatar og fólk úr teimum arabisku tjóðunum, hava av álvara tikið Big Mac og hinar burgarnar til sín. Tó er tann størsti vøksturin í Evropa. Her er ein vøkstur uppá 11 prosent frá 2007.
McDonald's hevur ætlanir um at opna 1.000 nýggjar matstovur kring heimin í 2009.


text:
Usbekistan
Usbekistan (usbekskt: O'zbekiston) er eitt lýðveldi í Asia. Høvuðsstaður er Tasjkent. Usbekistan var fyrr ein partur av Sovjetsamveldinum, men gjørdist sjálvstøðug tjóð hin 1. september 1991. Fólkatalið í Usbekistan er umleið 30,2 milliónir (2013). Usbekistan er eitt av ríkastu og fjølbygdastu londunum í Mið-Asia. Stórt ráevnistilfeingi er í Usbekistan. Har er nógv olja, gass, kol, gull og uran. Stór gassleiðing er løgd úr Bukhara og norður til Uralfjøll í Russlandi. Men gassið verður eisini nýtt í usbekiska ídnaðinum, til dømis í evnafrøði-ídnaðinum og maskin- og flogfaraídnaðinum. Landslagið er skiftandi; tveir triðingar eru oyðimørk og turrar grasfløtur; men har eru eisini fruktagott lendi og stríðar áir og snjótakt fjøll. Gomlu býirnir fram við Silkivegnum eru farnir at draga nógv ferðafólk til sín, og útlendskar fyritøkur eru uppi í at gagnnýta stóra ráevnistilfeingið og góðu vatnorkumøguleikarnar. Usbekistan er fjórðstørsta bummullarland í heiminum. Usbekar nevna bummull "hvíta gullið". Silkivegurin er navnið á forna handilsvegnum úr Kina, ígjøgnum Mið-Asia, Miðeystur og til Evropa. Mangir gamlir islamskir býir, ið vóru handilsmiðdeplar, eru fram við vegnum. Ímillum teirra eru Samarkand, við mongum vøkrum islamskum bygningum, og Bukhara, sum er pílagrímsbýur hjá muslimum, og Tasjkent, høvuðsstaðurin í Usbekistan, sum er gitin undir navninum "gosbrunnabýurin".


text:
Árligu ABRSM próvtøkurnar byrja nú sunnudagin 22 nov.Umleið 125 næmingar taka hesar royndir, haravumleið 75 frá Tórshavnar Musikkskúla. ...
Í sambandi við at Andrea Heindriksdóttir tekur við starvinum sum leiðari fyri Tórshavnar Musikkskúla, verður almenn móttøka í Reinsaríinum fríggjadagin 6. november kl. 15.00 - 17.00 Øll eru hjartaliga vælkomin! ...
Musikkskúlin er høvuðsfyrireikari av fyrstu føroysku dramakonsertini. Tónleikalærarin Jónleif Jensen hevur skrivað tónleikin. Frumframførslan verður mikukvøldið 11. november kl. 19.30
Pláss er fyri nógv fleiri børnum í barnakórunum á Tórshavnar Musikskúla:Yngra barnakór (1.-2. flokkur) hósdag kl 15Eldra barnakór (3.-6. fl.) týsdag kl 16og Cantus (sangroynd krevst)...
Beint nú eru nøkur fá pláss til messingljóðførini: trompet, kornett ella althorn.Leinkja hjá MMR um ljóðførini við myndumNærri fæst at vita við at venda sær til skrivstovuna á musikkskúlanum á telefon 302470 ella við at ringja til Ólav Olsen, tónleikalærara, á telefon 504740 ...
Síðsta vikuskifti vóru strúkaranæmingar, við familjum úr Havn og Vestmanna, í Nesvík, fyri at spæla og hugna sær saman. Vant var allan leygardagin, og sunnumorgun, og tiltakið endaði við einari konsert seinnapartin sunnudagin, har Birgitte Schnackenburg spældi undir. Takk til øll foreldur, sum hjálptu...
Tórshavnar kommuna hevur sett Andreu Heindriksdóttir í starv sum leiðara fyri Tórshavnar Musikkskúla. Hon er 48 ára gomul og útbúgvin frá lærda tónlistaháskúlanum í Keypmannahavn í 1992 við floytu sum høvuðsljóðføri, umframt at hon hevur diplomútbúgving í leiðslu frá 2014. Hon hevur síðani 1992...
Tilmeldast kann á www.sumus.foLes meira á viðhefta skjali ...


text:
Värmlands län
Värmlands län er ein sýsla í Svøríki. Í vestri hevur Värmlands län mark við Noreg, í norðri við Dalarnas län, í eystri við Örebro län og í suðri við Västra Götalands län. Värmlands län varð stovnaður á 1779. Høvuðsstaðurin í Värmlands län er Karlstad.
Värmlands län hevði 274.582 íbúgvar í 2014 og eina vídd á 17.583 km².
Kommunur[rætta | rætta wikitekst]
- Arvika kommuna
- Eda kommuna
- Filipstads kommuna
- Forshaga kommuna
- Grums kommuna
- Hagfors kommuna
- Hammarö kommuna
- Karlstads kommuna
- Kils kommuna
- Kristinehamns kommuna
- Munkfors kommuna
- Storfors kommuna
- Sunne kommuna
- Säffle kommuna
- Torsby kommuna
- Årjängs kommuna


text:
Carl Barks
Carl Barks (føddur 27. mars 1901 í Merrill, Oregon, deyður 25. august 2000 í Grants Pass, Oregon) var ein kendur teknari. Hann var serliga kendur fyri at tekna figurarnar hjá The Walt Disney Company. Barks tók Dunnald, sum í teknifilmunum bert var eitt fjaðurklætt illsinnisvætti, og gjørdi hann so við og við fjøltáttaðan og menniskjansligan. Tá tað ikki var nóg mikið, skapaði hann ein skara av persónligheitum runt um Dunnald og gav teimum sín egna bý at búleikast í, Dunnuvík. Lívssterkir eykapersónar blivu eitt av hansara vørumerkjum.
Frá 1935 til 1942 gjørdi Carl Barks teknifilmar hjá Walt Disney Productions (nú The Walt Disney Company), og hevur hann verið við til at gjørt 40 stuttfilmar og 3 langfilmar, langfilmarnir eru Snóhvíta og teir sjey dvørgarnir, Fantasia og Bambi.
Frá 1942 til 1966 arbeiddi Carl Barks fulla tíð fyri forlagið Western Publishing, og var tað har hann gjørdist kendur fyri søgurnar um Dunnald Dunnu, Gírik Gvagg og øll hini. Men hann teknaði eisini nakrar fáar søgur við stuttligum djórum, sum Disney ikki átti rættindini til.
Í 1966 skuldi Barks pensionerast, men forlagið fekk yvirtalað hann til at arbeiða parttíð. Frá 1966 til 1972 gjørdi hann einar 25 søgur við skótaliðinum hjá piltunum.
Eftir 1972 varð Barks yvirtalaður tvær ferðir til at skriva eina søgu afturat. Ta fyrru teknaði William Van Horn, og ta seinnum teknaði Patrick Block.
Í alt skrivaði og teknaði Barks umleið 750 søgur og 7000 síður. 90 av teimum bestu søgunum hjá honum eru givnar út á føroyskum í Carl Barks savninum.
Sí eisini[rætta | rætta wikitekst]
Slóðir úteftir[rætta | rætta wikitekst]
- Carl Barks á ComicWiki (danskt)
- Carl Barks á INDUCKS (vel mál)
- Carl Barks á Internet Movie Database (enskt)


text:
Maurice Tillet
Maurice Tillet (23. oktober 1903 – 4. september 1954) var ein sera klókur maður, hann var yrkjari og rithøvundur, og dugdi at tosa 14 ymisk mál. Hann gjørdist eisini glímari. Í 1944 fekk Maurice tignarheitið sum heimsmeistari frá Amerikanska Glímara Felagsskapinum (AWA). Hann nevndi seg "Serskøltatrøllið í ringinum", men í veruleikanum var hann betri kendur sum Franski Eingilin. Hetta eyknevnið fekk hann, tí hann sum barn, altíð bleiv kallaður eingil, tí hann hevði eitt so einglaligt andlit. Hann varð føddur í 1903 og tá ið hann var tannáringur, fekk hann staðfest, at hann hevði eina sjáldsama sjúku, sum verður nevnd akromegali. Henda sjúkan ger, at kropspartir so sum til dømis nøs og panna vaksa meira enn tær eiga. Tí bleiv allur kroppur hansara misskaptur.


text:
Valmási
Valmási (frøðiheiti - Larus hyperboreus) er lítið minni enn bakur. Kápan er bleikt gráblá og veingjabroddarnir hvítir. Veingirnir røkka at siga einki aftur um velið. Føturnir eru gulir. Hann eigur víða um í teimum køldu Íshavslondunum. Ísland man vera sunnasta heim hansara. Har verpur hann mest í bjørgunum og sigst at vera verri fyri bjargafuglin enn bakur. Um veturin reikar hann víða um. Tá sæst hann av og á í Føroyum, mest skurin; hann er bleikt morflekkutur, nógv bleikari enn svartbaksskurin.[1]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Venesuela
Venesuela er eitt land í Suðuramerika. Í vestri hevur Venesuela mark við Kolombia, í suðri við Brasil, og í eystri við Guinea. Tá ið italski rannsóknarfarin Amerigo Vespucci sigldi fram við strondini í Suðurkaribiahavi í 1499, kallaði hann landið Venesuela, ið merkir Lítla Venezia. Húsini stóðu á steyrum, og tað minti hann um húsini og siglingarveitirnar í italska býnum Venezia í Italia. Í 300 ár var landið spanskt hjáland, men í 1811 gjørdist Venesuela frælst ríki. Stórur ójavni er í landinum: oljuvinnan gevur milliardir av sær, kortini búgva ógvuliga mong fólk í fátækrabýlingum í stórbýunum. Inni í landinum búgva indiánar, sum so at siga einki vita um nútíðarmentan okkara.
Í 400 ára søgu sínari hevur Caracas verið lítil býur, bygdur 900 m uppi í fjøllunum skamt frá Karibiastrondini. Tá ið olja varð funnin, bráðvaks fólkatalið úr fáum túsund upp í fleiri enn 4 milliónir. Nú er Caracas nýmótans býur við høgum húsum av stáli og glasi og góðum høvuðsvegakervi.
Nógva oljan, ið varð funnin í Maracaibovatni í 1917, hevði við sær, at Venesuela, ið hevði verið av fátækastu londum í Suðuramerika, gjørdist eitt hitt ríkasta í Suðuramerika. Oljukeldurnar í Maracaibovatni eru tær størstu, vit vita um, tá ið tær í Miðeystri eru frá; eisini eru oljukeldur og stór asfaltdíki við Orinocoá. Hóast alt ríkidømið eru mong fólk fátæk. Lítið er gjørt burtur úr at menna almennar tænastur, og landbúnaðurin gevur lítið av sær. Oljuprísfallið hevur elvt til búskaparliga afturgongd.
27 milliónir fólk búgva í Venesuela (2010), av teimum eru 8 milliónir yngri enn 15 ár. Mesta fólkið býr í býunum norðantil. Mongum teirra dámar væl norðuramerikanska undirhaldsmentan, t.d. at lurta eftir rokktónleiki og at spæla hornabólt (baseball), ein ítrótt, sum menn, ið komu hagar at arbeiða í oljuvinnuni, høvdu við sær.
Høgt uppi yvir býnum Mérida er heimsins hægsta kaðalbreyt. Hon flytur ferðafólk úr býnum og langt niðan til fjals, 4.765 m oman sjóvar. Ferðin varir stívan tíma, og ferðafólkini mega skifta breyt fýra ferðir.
Tey fáu upprunafólkini, sum enn eru eftir í Venesuela, halda til langt inni í landinum tætt við markið ímillum Brasil og Venesuela. Fjølmentastir eru yanomamo-indiánarnir, eini 17.000 fólk. Yanomamoar eru veiðimenn og savnarar. Teir veiða við bogum, ið eru tveir metrar langir. Ørvaoddarnir eru smurdir við eitri, gjørt úr plantum. Teir búgva í ovurstórum rundum sevsmáttum, nevndar yanos, sum teir byggja á einum ruddaðum bera í skóginum. Teir eru í vanda fyri at vera tyndir, bæði tí at skógarvinnufyritøkur og námsfyritøkur oyðileggja lendið teirra, og tí at teir eru ikki mótstøðuførir fyri sjúkum, t.d. meslingum.
Smátturnar eru gjørdar av tunnum plankum og klønum greinum og taktar við pálmabløðum. Í miðjuni er vanliga stórt tún. Eini 10-20 húski búgva í einari "yano", og hvørt teirra hevur sítt egna "býli".
Politikkur[rætta | rætta wikitekst]
Venusuela er eitt land, sum ikki er serliga vinarligt móti USA. Tað kom tíðuliga fram, tá fyrrverandi forsetin úr Venusuela Hugo Chavez koma á røðarapallin í ST í 2006 beint eftir George W. Bush og segði at hann kundi lukta at Satan hevði verðið her [1]. Venesuela hevur verið rættiliga ófriðarligt í februar 2014; bæði viðhaldsfólk hjá Nicolás Maduro forseta og andstøðan hava verið í gøtunum og mótmælt. Tað sum byrjaði fyrst í februar sum mótmælir frá lesandi hevur spreitt seg til at gerast eitt umfatandi mótmæli móti støðuni í landinum, har fátækradømi er umfatandi, og kriminaliteturin er høgur. Tað verða t.d. dripin umleið 25.000 fólk í Venesuela hvørt einasta ár. Tey krevja at Nicolás Maduro leggur frá sær tí tey halda ikki at hann loysir politisku trupulleikarnar í landinum. Maduro tók við sum forseti aftaná Hugo Chavez, tá hesin doyði.
USA hevur ikki vilja samstarva við Venesuela í fleiri ár, og støðan versnaði herfyri tá Maduro sendi nakrar ameikanskar sendimenn av landinum í 2013 [2].
Keldur[rætta | rætta wikitekst]
- ↑ http://articles.cnn.com/2006-09-20/world/chavez.un_1_venezuelan-president-hugo-chavez-nuclear-technology-veto-power?_s=PM:WORLD
- ↑ http://www.washingtontimes.com/news/2013/oct/1/venezuelas-nicolas-maduro-expels-us-diplomats-yank/


text:
30.11.2015 - 22:00
Samfelagið fær nógv fyri játtaða peningin til Klaksvíkar Sjúkrahús
- Um tað lættliga læt seg gera at roknað út, hvat hvør tænasta kostaði til hvønn sjúkling, so eri eg onga løtu í iva um, at Klaksvíkar Sjúkrahús er heimsins bíligasta sjúkrahús í mun til virksemi og góðsku á viðgerð og røkt. Vit fáa sum samfelag nógv fyri pengarnar á KS, sigur Súsanna Olsen, nýggi varastjórin á Klaksvíkar Sjúkrahúsi.
Trygdarskeið eigur at standa øll um næmingum í boði
Einir 30-40 hval verða hildnir til í Fugafirði í løtuni
Norðlýsið á R7: Samrøða við Signhild Jóhannesen um m.a. mentanarhús í Klaksvík


text:
21. juni
21. juni er dagur 172 í árinum í gregorianska kalendaranum (dagur 173 um skotár er). 193 dagar eru eftir av árinum.
Tjóðardagur Grønlands.
Innihaldsyvirlit
Hendingar[rætta | rætta wikitekst]
- 2015 - Føroyski sjónleikarin Olaf Johannessen vinnur Reumert-prísin fyri besta mannliga høvuðsleiklutin í Danmark.
Ítróttur[rætta | rætta wikitekst]
Fótbóltur[rætta | rætta wikitekst]
Hondbóltur[rætta | rætta wikitekst]
- 2015 - Føroyska manslandsliðið í hondbólti vinnur metsigur móti Armenia, Føroyar vunnu heili 61-9


text:
Føroyska svimjilandsliðið er nú komið upp á pláss í Netanya í Ísrael, har EM á stuttgeil byrjar nú mikudagin 2. desember 2015. Svimjararnir hava vant tvær ferðir í dag; fyrst í upphitingarhylinum í morgun og síðani í kappingarhylinum í kvøld. Og tað stendur bara væl til.
Danska Meistarastevnan á stuttgeil byrjaði í dag í Gladsaxe, har eisini teir báðir føroysku danskararnir Magnus Jákupsson og Frans Johannesen luttóku.
Magnus megnaði at gerast danskur meistari í 50 frí, umframt at vinna gull við 4x100 frí liðnum hjá Farum, meðan Frans vann silvur í 400 frí, aftanfyri Mads Glæsner men frammanfyri Daniel Skaaning.
Svimjarar úr Fuglafjarðar Svimjifelag eru hetta vikuskiftið í Danmark, har tey skulu kappast á Køge Open 2015. Bjartur Nón hevur bestu styrkismeting, sum nr 22 av 79 luttakandi í 50 bringu.
(FS í Køge, Eyðrið Jøkladal eigur myndina)
Evropeiska svimjisambandið LEN hevur lagt út ein fyribils startlista til EM á stuttgeil 2015, sum verður í Netanya í Ísrael nú í næstu viku. Pál Joensen hevur styrkismeting sum nr 2 í 1500 metra frísvimjing, og sum nr 10 í 400 metra frísvimjing.
Image courtesy of Bryan Doane, CC BY 2.0
Altjóða svimjisambandið FINA fegnast í morgun um at ST felagsskapurin UNESCO hevur broytt sín ítróttarsáttmála til beinleiðis at siga, at svimjiførleiki er ein lívsneyðugur førleiki hjá øllum sum kunnu hugsast at kunna drukna.
Tað vil av góðum grundum siga hjá allarflestu menniskjum í heiminum, við tað at vit væl øll so-ella-so hava atgongd til hav, á, vøtn ella hyljar.
Svimjing og dansur eru einastu greinar sum eru beinleiðis nevndar í sáttmálanum, meðan alt annað so ella so (saman við svimjing og dansi) er skipan av grundførleikum sum úthaldni, fimi, balansu og koordinatión.
Image courtesy of Brian Gratwicke, CC BY 2.0
Starvsnevnd SSF hevur samtykt at taka út fylgjandi 17 svimjarar til ársins Norðurlendsku Meistarastevnu og JuniorMeistarastevnu í svimjing, sum verður í Bergen í Noregi hin 11. til 13. desember 2015.
Viðfestar er innbjóðingar til svimjistevnur fyri børn og masters í Fuglafirði nú leygardagin hin 21. november 2015, sum Fuglafjarðar Svimjifelag skipar fyri. Børnini kappast fyrst bólkur 1 og 2 frá kl 13:15 og síðani bólkur 3 frá kl 15:45, og tey yvir 25 ár kappast so at enda frá kl 19:00.
(Savnsmynd)
Her eru úrslitalistarnir frá svimjistevnuni í Svimjihøllini í Gundadali nú 14. og 15. november 2015, sum Havnar Svimjifelag skipaði fyri.
Hendan stevna var síðsta freist at klára kravtíð til evropameistarastevnuna á stuttgeil 2015, og til norðurlendsku meistarastevnuna og juniormeistarastevnuna 2015.
Starvsnevndin í Svimjisambandi Føroya hevur samtykt at taka út fylgjandi svimjarar til 18. evropameistarastevnu á stuttgeil, sum verður í Netanya í Ísrael hin 2. til 6. desember 2015.
Óli Mortensen (1996) úr Havnar Svimjifelag hevur eisini klárað kravtíð til EM á stuttgeil 2015, og fekk tilboð um úttøku, men hevur valt at melda avboð.
Róland Toftum úr Suðuroyar Svimjifelag setti í dag stórt nýtt føroyskt juniormet í 200 metra bringusvimjing á stuttgeil, tá ið hann á HS-stevnuni í Gundadali svam teinin uppá 2:20.10. Hann átti sjálvur juniormetið á 2:21.33, frá tá ið hann á FM/JM 2015 vann silvur aftanfyri Pál Joensen. Pál eigur føroyska metið á 2:14.82, frá Oyggjaleikum á Jersey í 2015.


text:
Hebreararbrævið
Hebrearabrævið er einasta brævið í N.T., ið slættis ikki hevur upplýsingar um høvundin. Í sambandi við kanónavmarkingarnar, so var Hebrearabrævið leingi uppi í teimum brøvunum, ið nógv varð kjakast um, júst tí at menn vístu ikki, hvør høvundur hevði skrivað tað. So við og við vann tann hugsan tó fram, sum kirkjan eystan fyri leingi hevði hildið, at Paulus var maðurin, ið skrivað hevði Hebrearabrævið. Mangur hevur tó ivast um hetta. Hóast líkskapur er ímillum Paulusar brøv og Hebrearabrævið, so tykist tó munur at vera. Víst verður tá til, at Paulus ongantíð kom fram sum hin ónevndi, og at mál og stílur líkjast frá Hebrearabrævinum, eisini at í frálæru hansara skorta fleiri av teimum táttum, ið eru í Hebrearabrævinum o.a. Er tað tá ikki Paulus, ið skrivað hevur Hebrearabrævið, hvør man tá hava skrivað? Longu í fornkirkjuni talaðu menn um, at Barnabas var høvundurin. Hann var hjálparmaður Paulusar og kunnigur í hugsan og læru Paulusar, og okkurt man vera í Hebrearabrævinum eftir Paulus. Her hevur Barnabas kanska verið millumgongurnaður. Og so var hann levitur, og man hava havt stóran áhuga fyri offurtænastuni í G.T., sum Hebrearabrævið ber vitnisburð um. Umframt hevði hann náðigávuna at áminna, sum nógv er virksom í Hebrearabrævinum.
Men aðrar hugsanir eru eisini. Martin Luther helt til dømis, at Ápollus hevði skrivað Hebrearabrævið. Ápollus hevði eisini góðan kunnleika um Paulus. Í Áps. 18,24 verður hann nevndur sum a) jødi, b) úr Aleksandria, har Septuaginta varð til (og tað er júst Septuaginta, ið tikið verður burtur úr í Hebrearabrævinum) og c) hollan kunnleika viðvíkjandi skriftunum. Alt hetta hóskar væl um høvundin, sum skrivað hevur Hebrearabrævið. Hann má hava verið jødi og væl kendur við Septuaginta og eisini havt kunnleika um og innlit í G.T.. Eisini aðrir av hjálparmonnum Paulusar hava verið skotnir upp sum høvundar: Lukas, Silas, Akvila og Priskilla o.s.fr. Vit kunnu neyvan koma longri enn til tað úrslit, a) at Paulus sjálvur hevur skrivað Hebrearabrævið, men b) helst vorðið skrivað í einum Paulusarfylgi. Eru vit ikki nøgd við hetta tunnliga úrslit, kunnu vit ugga okkum við, at Origenes, kirkjufaðir, í 3. øld eftir gjølliga kanning varð noyddur at viðganga: "Hvør ið skrivað hevur Hebreararbrævið - tað veit bara Gud" [1].
Hebrearabrævið má verða vorðið til fyri ár 96, tí tá verður tikið upp eftir tí í 1. Klæmintsbrævi. Summi halda, at tað kanska er skrivað fyri ár 70, tá ið Jerúsalem varð oyddur, og templið lagt í oyði. Tað tykist, at templið enn var brúkt, tá ið brævíð varð skrivað (samb. 8,4; 9,8-9.25; 10,1-3; 13,10). Tað er tó eisini møguligt, at rithøvundurin ber fram próvgrundir sínar eftir, hvussu tempultænastan í G.T. er lýst, og hevur hann ikki fyrilit fyri støðuni, sum hon er í løtuni. Óivað er brævið skrivað onkuntíð í SO-árunurn.
Tað er støðan hjá hebreum, ið er tann veruliga atvoldin til, at brævið varð skrivað. Vit fáa at vita, at tey hava tikið við trúgv, eftir at evangeliið í fyrstuni varð boðað, og at tey hava fingið fastan andligan grundvøll at standa á, eisini at tey vóru fús at tola líðingar fyri gleðiboðskapin. Mangt bendir tó á, at tey vóru um at falla í fátt.


text:
Mýrisnípa
Mýrisnípan (frøðiheiti - Gallinago gallinago) er brún omaná við fýra gulum teinum eftir bakinum og einum á høvdinum. Nevið hevur hon longri upp á seg enn nakar annar fuglur, ið vit vita um. Víða um Føroyar verður hon nevnd mirusnípa, men betra navnið man tó vera mýrisnípa, tí mest heldur hon seg á mýrum og øðrum bleytlendi. Har situr hon væl fjald í tí síða grasinum og lættir sær ikki á, fyrr enn fólk kemur tætt at henni. Tá sker hon í eitt »kjett«, í tí hon rýkur upp, og flýgur so undan, snittandi til viks. Hon er spakur fuglur, og har sum ongar kettur eru, eigur hon ofta nær húsum. Fyrra partin á sumri í góðum veðri og mest á kvøldi síggja og hoyra vit ofta teirra vakra leik í lofti. »Kipp kipp kipp« láta tær, meðan tær hevja seg høgt, høgt upp í loft. So við eitt stoyta tær sær á høvdið, og við útspílaðum veli og hálvkreptum veingjum fara tær á skák niðureftir. Tá ið tær hava fingið góða ferð, hoyrist eitt hart »burrurrurr« ljóða úr velfjøðrunum — og kanska eisini úr veingjaf jøðrunum? Komnar nakað niður steðga tær ferðini, skera í »kipp kipp« og ringja seg upp aftur. So »burrurrurr« niður. Stundum stoyta tær sær so flatt niður, at ferðin verður lítil; tá hoyrist einki »burr«. Leingi kunna tær stuttleika sær soleiðis. Eftir longsta dag gera tær minni av hesum leiki; tá hoyrast tær mest láta »jabbe jabbe jabbe jabb«.
Reiður við eggjum í eru at finna alt summarið, líka frá fyri halvarðsøku til eftir ólavsøku. Oftast eigur hon í mýrum og velur sær har ein bøkk við síðum grasi á. Stráini bendir hon aftur yvir reiðrið, so tað er sera ringt at finna. Tað veit hon væl og liggur tí í friði, til fólk er komið dygst at, og tá flýgur hon upp tigandi. Men tú mást ikki fara til reiðrið, tí áðrenn hálvklakt er, er hon avbara skjarlig og kann skjótt verða avrøkt. Kemur tú nær at, meðan eggini eru nógv ungað, hava summar ein sjaldsaman atburð. Tær flúgva av og tveita seg niður sum einar 3 favnar frá reiðrinum við bringuni móti jørð og við vítt útspílaðum veli upp í loft; tá sæst ein svartur blettur í tí — rætt sum eitt ilt eyga skuldi start at tær. Gongur tú nærri at henni, fer hon at hvæsa, nakað samaleiðis sum gás, ið heldur fólk koma sær ov nær, so tað er skilligt, at hon ger hetta til at ræða teg frá reiðrinum. Og hevur tú einar tvær ferðir tá farið henni so nær, at hon má flýggja undan, so roynir hon tað ikki aftur. Eggini eru 4, hendir seg 3, og tó at tey eru sjaldsama stór eftir fuglinum, fær hon væl vermt, tí hon leggur tey samaleiðis sum spógvin, og tey eru soleiðis skapað, at tá taka tey heilt lítið rúm. Eftir 18 døgum koma ungarnir út, og nú býta hjúnini teir oftast sundur, so at tey verma hvør sínar tveir. Teir eru sjaldsama vakrir, flekkutir av reyðbrúnum og bleikbrúnum og svartbrúnum; teir 4 gulu teinarnir eftir bakinum skiljast longu væl. Móti heysti koma tær ofta í gravir í bønum, og í myrkri hevur mangur verið kløkkur, tá ið ein snípa við einum hvøllum »kipp« flýgur upp dygst fyri fótinum á honum. Frá mikkjalsmessu og út um veturnætur fara tær at fækkast, flyta suður til Skotlands og summar helst longur. Nakrar verða eftir her allan veturin, men tær fjala seg so, at lítið sæst til tær uttan í kava. Tá leita tær til keldurnar at sløkkja tostan — tamar mýrisnípur sutla nógv vatn í seg — og kanska fáa tær eisini smákykt har í mosanum. Um summarmála koma tær, ið fóru, aftur.[1]
Slag[rætta | rætta wikitekst]
- Lymnocryptes minimus (Lítil mýrisnípa)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Nøkurlunda soleiðis skrivaði ein av mínum Facebook vinum í kvøld. Eg eri nokk ein av hesum, ið hann lýsir sum politiskt korrektan. Um alternativið er “pøbil við hvísl”, so vil eg fegin vera politiskt korrektur.
Haldi tó tíanverri als ikki, at tolsemisboðskapurin er politiskt korrektur. Alsamt fleiri eru farin at dansa eftir pípunum hjá ISIS og høgraveinginum. Ja eg meti, at hesir partar púra ótilvitað eru í einum hugsjónarligum samstarvi og melodiurin í teirra pípum er tann sami.
Eg hoyrdi einaferð í einum filmi, ein høgra ekstremist, ið virdi svartar rastistar, tí teir eisini gingu inn fyri skilnað millum rasur. Tað er tíanverri so, at ISIS og nógvir høgravendir ekstremistar hava nógv til felags.
Tað er so eingin ivi um, at tað, sum vit upplivdu í París fríggjakvøldið, er kríggj.
Í Evropa og Norður Amerika liva 1,2 mia fólk. So tá ISIS loypir á og drepur 120-150 fólk, so er tað ikki kríggj í vanligum forstandi, har tú ætlar at minka um talið av evropearum, ateistum ella kristnum.
Hetta er eitt taktiskt álop á Vesturheimin. Tað er fyri at skapa ræðslu, og fyri at fáa okkum at broyta okkara lívsstíl, og fyri at fáa okkum at sleppa okkara tolsemismentan.
Størsti sigurin hjá ISIS, Al Qaeda og øðrum islam baseraðum terroristum er vaksandi fremmandahatrið, og muslimahatrið í Vesturheiminum.
Megnar ISIS, at gera hetta til eitt mál, har Vesturheimurin fer í kríggj við Islam, so er kríggi ikki longur millum svakar ekstremistar og vesturheimin, men eitt regulert heimskríggj millum Vesturheimin og eina mia. muslimar.
Ein dag sum í dag, er tað av alstórur týdningi, at vit øll taka frástøðu frá ekstremistum. At moderatir muslimar, kristin, ateistar og onnur standa saman, og tryggja okkum, at okkara samfelag berjir niður relisgiøsar ekstremistar. Tí hetta kríggið er í veruleikanum millum radikal og moderat. Um vit moderatu ikki skilja, hvønn hetta stríðið er ímillum, og um vit ikki fara inn í stríðið, so verður endin galin.
Ein dama skrivaði á Facebook í kvøld, at vit hava verið ov tolsom og ikki sett okkum inn í, hvat tað vil siga at loyva muslimum at byggja moskeir og harvið at dyrka tað ekstremu síðuna av islam.
Júst tað, at ein vanlig føroysk dama skrivar og meinar hatta, er ein sigur fyri ISIS. Sjálvandi skulu muslimar sleppa at byggja moskeir (kirkjur), og líka sjálvandi skulu muslimar ikki góðtaka, at ekstremisma sleppur at trívast í teirra moskeum.
Vit gráta og syrgja í dag um tey nógvu deyðu og um tey nógvu særdu. Men vit, sum berjast móti ekstremistum, skulu ikki tiga, í dag! Vit skulu vera har, og tryggja, at øðin vendur rættan veg. Tryggja at ótilvitaðu skutilssveinarnir hjá ISIS á høgraveinginum ikki sleppa at seta dagsskránna, og gera hetta til eitt stríð millum okkum og islam.
In: Hugleiðingar5 Aug 2015
Eg var staddur í løgtinginum til stóran part av kjakinum um misálitið á løgmann, øgiliga áhugavert kjak, ið hevði fleiri dimensiónir og vístu, at áskoðanin hjá tinglimum var grundleggjandi ymisk á, hvussu okkara skipan skal umsitast.
Uppskotið fall, Fólkaflokkurin slapp í stóran mun at spæla fríspæl uttan nakran kostna, og løgmaður slapp enn einaferð at spæla offur. Hesaferð var myndamálið ein krossfesting.
Men tann størsta avleiðingin av hesum, er uttan iva tann. At mest sannlíka boðið uppá eina samgongu eftir komandi val er ein samgonga við Javnaðarflokkinum, Sambandsflokkinum og Nýggja Sjálvstýrinum, og Javnaðarflokkurin fær løgmann.
Eftir eitt komandi val eigur Kaj Leo Holm Johannesen útspælið at skipa samgongu. Tá verður sjálvandi samgongan við Javnaðarflokkin roynd, um tann samgongan kann telja upp í 17, men væntandi verður Nýggja Sjálvstýri bjóða við, antin sum tann 17. atkvøðan ella bara fyri at styrkja grundarlagið.Tað er er eisini greitt, at Sambandsflokkurin fer at leggja seg skerflatan fyri at sleppa í hesa samgongu, hetta merkir útsølu av øllum teimum borgarligu broytingum, ið eru gjørdar hetta valskeiðið. Meðan teir so fáa frítt spæl á Sambandsøkinum.
Javnaðarflokkurin hevur boðað frá, at hann ikki fer í samgongu við Fólkaflokkin, tí er lukkutíð ein nýggj ABC samgonga ikki ein møguleiki.
Miðflokkin trúgvi eg einki uppá saman við Javnaðarflokkinum, tí hvørgin flokkur kann liva við ynskjunum hjá hinum á tí etiska økinum.
Eg trúgvi heldur ikki, at Framsókn er ein møguleiki, tí flokkurin skal veruliga selja út á loysingarsíðuni, um hann skal fara saman við Javnaðarflokkinum og Sambandinum.
Tí er BCD mest sannlíka samgonga, um hesir flokkar eru nóg stórir tilsamans, og tað er ikki ósannlíkt, at teir vera nóg stórir.
Riggar tað ikki hjá Kaj Leo, so kann hann velja at geva mandatið frá sær, og tá er ein stórur møguleiki fyri, at verandi andstøða verður samd um samstarv.
Men hin loysnin verður sjálvandi roynd fyrst. Tá er sjálvandi spennnandi, hvussu javnaðarflokkurin reagerar.
Tað er væl skilligt, at Javnaðarflokkurin ikki hevur viljað meldað út, at tey fyrst vilja royna andstøðuna, so tí er mín vón, at B, C og D ikki klára at telja til 17 eftir valið, og at Tjóðveldi og Framsókn fáa góð val, tí so kunnu vit fáa CEF samgonguna, ið føroyingar ynskja.
At tosa um, at Tjóðveldi og Fólkaflokkurin vera nóg stórir tilsamans er burturvið og gevur onga meining, heldur ikki saman við D, tað er einki, ið bendur á, at hesir flokkar kunnu telja til 17. Men sjálvt tá, so hevur sitandi løgmaður útspælið, og væntandi er tað Javnaðarflokkurin, ið fær tað, um hann ikki klárar at fáa semju.
In: Hugleiðingar18 Jun 2015
Skilagóð, reiðilig, væl talandi, siðilig og greið, alt hetta lýsir tað valevnið, ið eg seti mín kross við í dag. Harumframt er hon hugsjónarliga grunda, hon trýr uppá eina politiska søk og hon vil gera Føroyar betri!
Eg eri troyttur av ókonstruktivum klandri, eg eri troyttur av breyðpolitikkarum, ið sita í sínum sessum av maktgreði ella orsaka av ynskinum um feitar pensjónir, ella bara av gomlum vana. Eg eri troyttur av ónyttum, ið eru komnar á ting við gyltum lyftum, men einki hava levera.
Eg eri troyttur av politikkarum, ið hava hug at avreiða øll okkara virði, til ES ella til persónliga útvaldar vinir og kenningar.
Eg eri troyttur av teirri óreiðiligheit, ið kemst av breyðpolitikkarunum við bert ynski um at fáa makt.
Eg haldi, at øll eiga at spyrja seg sjálvan: Er tann, ið eg fari at seta krossin við, ein maktgræður breyðpolitikkari?
Er viðkomandi reiðiligur?
Situr viðkomandi av gomlum vana?
Hugsið tykkum væl um, hvønn tit skulu velja, óansæð hvønn flokk tit velja. Tað eru fleiri góð valevni á flestu listum, so geri tykum ómak at velja tey røttu.
Eg velji Sirið Stenberg og tað haldi eg, at tú eisini skuldi gjørt!
In: Ummæli7 May 2015
Eg var aftur í Brunsj og ummældi fløgu, hesaferð var tað Huldasound hjá Huldu. Hon fekk 4 av 6 stjørnum.
Hetta er elektroniskur poppur og í støðum ordiliga gott, her kann man t.d. nevna útvarpshittið Every Drop, Kate og kanska eisini Stay away. Men her eru onnur løg, ið ikki eru líka væleydnaði.
Sum flestu debutfløgur, so peikar fløgan í nógvar ymiskar ættir, her er nógv, sum er sera myrkt, men eisini partar sum eru reindyrkaður poppur. Hetta kann vera sjarmerandi, og í hesum førinum er tað ok, Jens L. Thomsen hevur framleitt og tað hoyrist aftur.
In: Sunnudagsbitin1 Mar 2015
Jim Carrey er ein stuttligur maður, og eisini her, ið hann tosar um sína passión fyri bólkinum Napalm Death. Tit fáa enn ein sunnudagsbita.
Onkuntíð dettur man um okkurt á alnetinum, ið sigur yeah! Sumt er somikið gott, at tað er vert at deila við tykkum. Hetta eru sunnudagsbitar.
In: Hugleiðingar17 Jan 2015
Hevur Annfinnur í Garðalíð formaðurin í Skipara- og navigatørfelagnum etið seym?
Ella er korruptiónin og mafiastøðan í samfelagnum bara so rótfest, at hann ikki fatar, hvat hann í roynd og veru sigur?
Í Sosialinum, ið vit øll fingu í postkassan mikudagin, er ein grein, ið fekk meg at stúrsa við.
Nývaldi formaðurin í skipara- og navigatørfelagnum harmast um, at hansara limir ikki longur eru fullkomiliga leysir av allari ábyrg, og í realitetinum – omanfyri lógina.
Hann breiðir sín vanvitsboðskap út fyri Føroya fólki, sum um tað var tað mest natúrliga í verðini, og hann fær ikki so frætt sum ein kritiskan spurning frá blaðmanninum.
Tað er eingin loyna, at umsitingin av føroyskari fiskivinnulóggávu mest hevur mint mest ein sunnudagsskúlalærara, ið noktar kúllunum at fáa eina stjørnu í bókina.
Tað hevur loyst seg at fiska við rækjutrolum inni í trolposunum á stongdum leiðum og annað líka groft, tí revsingin var so lítil í mun til vinningin. Tað tykist næstan, sum um man hevur kalkulera við bótum
Summi skip eru vorðin so gromm, at fólk í grannabygdini hava flutt gullfiskarnar úr vindeygunum, og søgur ganga um, at okkurt reiðarí hevur roynt at tryggja sær skipið móti omanlopið. Men Trygginin helt tað vera ov risikofult.
Hetta eru sjálvandi skemtisøgur, men tær vísa eisini, at fiskirán ikki verður tikið í serliga stórum álvara. Hetta er sum rúsdrekkakoyring var í 80’unum. Hetta hóast vit liva at fiskivinnu, og ránsveiða, umframt at vera ein hóttan móti stovnunum, eisini kann fáa avleiðingar fyri okkum sum land í altjóða handilssamstarvi.
Fyrstu ferð, at eitt mál um brot á fiskivinnulóggávuna hevur havt nakran nevnivert at siga, er í málinum um garnaskipið Anitu, og her var talan um ópopulerar útlendingar alíkavæl, so tað kostaði kanska ikki so nógv, at taka fiskiloyvið frá teimum.
Men hetta fall ikki í góða jørð hjá Annfinni Garðalíð. Hann ræðist, at reiðarí fara at halda skiparan til ábyrgds fyri ránsfiskiskap og lógarbrot, og at hetta kann føra til húsagang hjá skiparanum.
Lat okkum líka taka hatta umaftur: Skipara- og navigatørfelagið rópar varskó, tí vandi er fyri, at limir hjá teimum, ið hava brotið lógina, fáa revsing fyri hetta?
Hann sigur sambært Sosilainum:
“- Tað rætta hevði verið at tað verður ein greið avtala gjørd ímillum reiðaran og skiparan um, at skiparin ikki skal hefta persónliga, verður skipið tikið fyri ólógligan fiskiskap”
Hvørjari verð liva vit í, tá eitt fakfelag vil hava, at limirnir framhaldandi ótarnaðir skulu sleppa at bróta lógina?
Kanska enn meira ræðandi er, at blaðmaðurin, ið skrivaði greinina als ikki setur spurnartekin við úttalilsi.
Sjálvandi, skalt tú revsast og standa til ábyrgd, um tú brýtur lóggávuna. Tað er orsøkin til, at vit hava eina lóggávu.
Vanliga kalla vit hetta, at liva í einum rættarsamfelag. Okkara rættarskipan er bygd á almentfyribyrgjandi hugsjón, har vit hava lógir, ið gera, at tað ikki loysir seg at vera kriminellur, fyri at fólk á tann hótt vera eggja til ikki at verða kriminell.
Hví skuldi hetta ikki verið galdandi fyri skiparar eisini?
Nú kenni eg nógvar skiparar, og havi ofta hoyrt teir siga, at har kann bara vera ein skipari umborð. Skiparin bestemmar og hevur ábyrgd. Hetta er eitt heiðursstarv, og tað líkist svartasta ongum, at formaðurin fyri eitt heiðursfelag, sum Skipara- og navigatørfelagið, roynir at ómyndiggera sínar limir á hendan hátt. Sjálvandi skulu skiparar, ið bróta lógina standa til svars fyri ta!
Mest um í einum hjá-setningi nevnir formaðurin, at tá skip verða tikin fyri ólógligan fiskiskap, so er tað skiparin, ið fær bótina, men at vanligt er, at reiðaríið rindar bótina fyri skiparan.
Eg vil sanniliga vóna, at hetta verður inntøkuført hjá skiparunum, so hann rindar skatt av hesi eykaløn, ið hann fær frá reiðarínum.
Nei, tú tað nyttar einki at hava ein sheriff í Fiskimálaráðnum, um teir, ið hann umsitur eru omanfyri lógina.
In: Sunnudagsbitin11 Jan 2015
Henda vakra sunnudagin havi eg hug at deila hesa framúrskarandi jassuttu útgávuna av Meghan Trainor lagnum “All about that bass”, við songkvinnuni og bassleikaranum Kate Davis.
Hetta er framúr og ein deiligur máti at brúka 4 minuttir, set teg afturá og njót tað.
Onkuntíð dettur man um okkurt á alnetinum, ið sigur yeah! Sumt er somikið gott, at tað er vert at deila við tykkum. Hetta eru sunnudagsbitar.
In: Hugleiðingar8 Jan 2015
Ræðuleikarnir í París vísa alt ov væl, at okkara samfelagsskipan og okkara mannarættindi eru hótt. Vit mugu ongantíð góðtaka, ella bera í bøtuflaka fyri tílíkum álopum sum hesum. Tí hetta er ikki bara eitt hópdráp, hetta er eitt álop á okkara grundvirði sum samfelag.
Talufrælsið er ein av grundarsteinunum, ið vit byggja okkara fólkaræði á, hetta er eini mannarættindi, og mannarættindi skulu virðast! Tey eru ikki til forhandlingar!
Tí velji eg eisini at deila omanfyristandandi mynd, Je Suis Charlie, ið merkir stutt “Eg eri Charlie”. Í nátt eru vit, sum vilja frælsi og mannarættindi, Charlie.
Charlie Hebdo er vorðið ímyndin av talufrælsinum, og stríðnum fyri hesum frælsi.
Í kjalarvørðinum av ræðuligu hendingini hava høgravendir ekstremistar válgað sær í henni, og brúkt hana sum eitt kærkomið amboð í sínum ófantaliga ágangi móti øllum muslimum.
Í besta ekstremist anda, skera tey allar muslimar yvir ein kamb, og brúka hesa ræðuligu hending sum bensin til hatrið móti fremmandum. Hetta er ikki í Charliesa anda, tí blaðið hevur nevniliga speirikið alla ekstremismu, og arbeitt fyri frælsi og móti allari kúgan.
Eg haldi tað vera fúlt, at ekstremistar brúka hesa hending til gagns fyri sína hatursherferð.
Vit moderatu mugu standa saman móti ekstremistum, bæði teimum muslimsku og teimum, ið vit hava innanfyri okkara egnu bøgarðar.
Tónin á Facebook millum føroyingar seinastu dagarnar, síðan løgmaður boðaði frá, at hann vildi, at vit skuldu taka í móti flóttarfólki, ræðir meg. Tað rákið, ið tónin umboðar er eksploderaði aftaná álopið á Charlie Hebdo. Eg eri sannførdur, at hetta rák, er ein stór hóttan móti mannaættini.
Eg skilji ikki hvat projektið hjá føroysku hatursprofetunum er, nógv av teimum hava ongantíð hitt ein muslim, hava búð í Føroyum alt sítt lív, men er hjartaliga sannførd um, at islam og sostatt allir muslimar eru eitt problem, tað er ræðuliga viktikt, at siga hetta so ofta sum tilber. Men hvat ætla tey, tað loysir so einki at svína fólk til. Hvat er teirra loysn? Vilja tey avrætta allar muslimar? Læsa teir inni í Miðeystri og so bumba Miðeystur? Hvat er teirra projekt?
Eg havi skilt, at føroyskir ekstremistar hava eina hemmiliga losju á Facebook, har tey undir heitinum “Frælsi frá kúgan” øsa hvønn annan upp. Eg endaði í kjaki við nógvar av hesum ekstremistum á Facebook í gjár, og ein teirra viðgekk, at hann hevði eitt ynski um, at læsa allar muslimar inni í Miðeystri og atombumba teir, men ein av fremstu talsmonnunum hjá ekstremistunum var skjótur at strika boðini.
Eg ræðist!
Lat okkum ístaðin gevast at krúpa út í ekstremismuna. Lat okkum øll, óansæð átrúna, politiska sannføring ella húðarlit savnast um næstrakærleikan og tolsemi,. Lat okkum ikki gera mun á fólki, soleiðis at vit ikki stoyta eitt nú muslimskan ungdóm frá okkum, so tey enda í ekstremum islamiskum felagsskapum, har tey fáa pláss og kenna seg vird. Lat okkum síggja hesi menniskju sum týdningarmiklar ressursir.
Størsti sigurin hjá teimum lallandi svøku islamisku yvirgangsmonnunum, ið lupu á World Trade Center, var ikki at drepa 2.966 fólk, men at vit slakaðu persónliga frælsið í okkara samfelag, vit sluppu virðingini fyri mannarættindum, sum áðrenn tað var ein grundarsteinur í okkara samfelag.
Fyrr í ár kom hetta eisini til Føroyar, tá Osama Bin Laden kundi smíla í grøvini, tá Elsebeth Mercedes og Føroya løgmaður Kaj Leo Holm Johannesen, stóu á odda fyri hópneyðtøkini hjá samgonguni av okkara privatlívi við sonevnda avlurtingarpakkanum.
Latið okkum veruliga vera Charlie, og saman stríðast fyri mannarættindum og frælsi.
Latið okkum byggja okkara stríð móti ekstremistum á virðing og kærleika.
In: Aðrar greinar1 Jan 2015
Her er yvirlit yvir tær tíggju mest lisnu greinarnar á Nudlum í 2014. Umframt greinarnar, er forsíðan nógv mest vitjaða síðan, meðan menupunktið “Handan Nudlar” eisini er væl vitjað, og hevði sloppið á eitt 8. pláss á listanum, um hetta var ein grein.
Mest lisna greinin er eins og í fjør um løgmann “Einki nemt at vera Kaj”, har eg viðgjørdi leiklutin hjá Kaj Leo í sambandi við Tollmálið, og ákærurnar móti Jørgen Niclassen, tann greinin var tó bert eitt vet frammanfyri næstlisnu greinina, ið var um fúla avlurtingarpakkan hjá Elsebeth Mercedes og dýnulyftarabandanum.
28. mei, hugleiðing um andsøgnina millum atburðin hjá Kaj Leo Holm Johannesen og vanliga hugburðin hjá sambandsfólki, og um hví støðan hjá løgmanni var alt annað enn nemm í Tollmálinum.
13. apríl, hugleiðing um hvussu landsins myndugleikar á fúlasta hátt kroystu ein avlurtingarpakka ígjøgnum, soleiðis at vit borgarar ikki longur hava rætt til eitt privatlív.
12. oktober, hugleiðing um politiska spælið kring okkara landslið í fótbólti, aftaná, at FSF hevði koyrt Trónd Vatnhamar til hús
2. februar, hugleiðing frá einum rennitúri, har ljóta álopið hjá Agga Niclassen á Jóan Høgnesen í Sosialinum, eftir at Jóan herfyri bleiv interviewa av Prei. Lesarabrævið hjá Agga snýr seg um støðuna hjá Jóan sum transkynd.
10. februar hugleiðing í sambandi við, at Lisbeth Petersen fyrrverandi forkvinna í Sambandsflokkinum, meldaði seg úr Sambandsflokkinum, í ónøgd yvir politikkin og linjuna hjá verandi leiðslu í flokkinum.
6. juli, grein um søguna hjá MC-Hár, har eg tók samanum fyrstu árini hjá MC-Hár, frá stovnan í 1991 til fløgan “Framvegis uttan vit” kom út í 1998.
15. desember, hugleiðing um, at komandi ár er valár, og at føroyingar fara at liva upp til sína demokratisku skyldu.
15. apríl, 2. partur av míni ferðafrásøgn frá okkara familjuútferð til Íslands við Norrønu. Hetta er um tænastu, hugnaligar upplivingar og annað, ið møtti okkum á ferðini.
25. apríl, frásøgn frá einum gongutúri við sjóvarmálan, har gruppupress og havsvimjing fyltu nógv.
12. desember, aftur í ár hevði eg ein jólakalendara, og aftur í ár, kundi eg deila okkurt heilt forkunnugt, sum uppstøkuna av Halli Joensen og Guðrið Hansdóttir, ið sungu duett saman við Bjøllubandanum í Reinsarínum í Tórsgøtu.
In: Aðrar greinar24 Dec 2014
Gleðilig jól tit øll, takk fyri, at tit hava vitja mín jólakalendara allan desember, og eisini takk tit, ið av tilvild eru komin inn her í dag.
Nú føroysku heimini lukta av røstum kjøti ella fiski, av dunnu, gás, reyðkáli, lambi, brúnkaðum eplum, granni, gløggi, holukøkum ella bara onkrum øðrum hugnaligum, so fari eg at deila mína síðstu kalendaragávu við tykkum. Hon verður í tveimum pørtum, ovara gávan er eitt klipp, ið vísir, hvussu lýsingin hevði sæð út, um jólafilmurin Home Alone, ikki var ein skemtifilmur, men heldur ein ræðufilmur.
Men vit lata tykkum ikki verða hangandi við ræðukensluni sjálvan jólaaftan, og deila tí nakað sera hugnaligt, nevniliga endurinnspælingina hjá Gekkabólkinum Konfekt, av lagnum “Koyr okkurt í mína hosu”, innspælt við teimum originalu sangarunum. Elis Poulsen , og so fittu gentunum Arinu, Ránnvá og Elin Mariu, ið eru vorðnar fittar vaksnar konur.
TRÝST HER:
Nú í jólamánaðinum, hevur ein jólakalendari verið á hvørjum horni. Mær so líkt, so vil eg ikki skilja meg burturúr, so sjálvandi hevur eisini verið ein jólakalendari her á Nudlum.
Hvønn dag síðan 1. desember havi eg deilt okkurt gott við tykkum. Onkuntíð ein góðan sang, eina góð mynd, eina yrking, eitt viðmæli, eina leinkju, eitt filmklipp, einu søga, eina gátu ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis hevur eisini verið her á Nudlum.
Um tit ikki hava vitjað hvønn dag, so ber til at klikkja seg víðari til eldri kalendaragávur her á síðuni.
Tykkum ynskist eini góð jól.
Jólanissi
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text:
4. september 2015
Leygardagin 5 sept. verður Bilrøkt 10 ár. Nógv er hent síðani Jákup startaði einsamallur í Varðagøtu, har Suzuki hevði hildið til. Rættiligt dyk kom á fyritøkuna, tá Bilrøkt flutti í egin h
29. mai 2015
Bilrøkt hevur nú stovna eina nýggja facebook-síðu. Her verður javnan løgd tíðindir út, video, myndafrásagnir, kappingar o.a. Hettar verður ein lættari síða enn bilrokt.fo síðan er. Vónandi
31. mars 2015
Nú hevur nýggi Scania lastbilurin veri til sandblásingar, og verður síðsta hond løgd á umbyggingina í Hjørring. Talan er um ein Scania R420 P við einum Pallefingerkrana 8x2. Hugo og Hans gle


text:
Liktinstein
Liktinstein er eitt land í Miðevropa, sum liggur millum Sveis og Eysturríki. Landið er sera lítið og fevnir bert um áleið 160 km2. Fólkatalið er umleið 37.000. Høvuðsmálið í Liktinstein er týskt. Liktinstein er einasta týskt-talandi land, ið ikki hevur mark við Týskland. Liktinstein er eitt fúrstadømi. Høgt uppi í Ríndali, á markinum ímillum Sveis og Eysturríki, er lítla týskmælta fúrstadømið Liktinstein. Liktinstein er eitt av fáu smáríkjunum í Evropa, sum hevur megnað at varðveitt sjálvræði sítt. Heilt óheft er landið kortini ikki, tí at tað hevur gjaldaoyrasamband við Sveis og nýtir eisini postverkið og telefonverkið í Sveis. Í uttanríkismálum samstarva teir eisini við grannan fyri vestan. Fíggjarligar tænastuveitingar eru týdningarmiklar fyri búskapin í Liktinstein, og fræls bankalóggáva og støðug politisk viðurskifti draga mong peningafólk higar. Virkin landbúnaður, blómandi smáídnaður og ferðavinna veita landinum góða inntøku. Mongu vinnuvegirnir gera Liktinstein til ógvuliga ríkt land. Liktinstein ger vøkur frímerkir, ið eru nógv eftirspurd millum savnarar. Frímerkjasøla er um 10 % av árligu ríkisinntøkunum.


text:
Kringvarp Føroya
Kringvarp Føroya er almenni loftmiðlastovnurin í Føroyum. Útvarp Føroya og Sjónvarp Føroya vórðu løgd saman í ein stovn 1. januar 2005, eftir avgerð frá landsstýrismanninum í Mentamálum, Jógvan á Lakjuni. Stjórin í Kringvarpi Føroya eitur Dia Midjord.
Innihaldsyvirlit
Public service sáttmálin[rætta | rætta wikitekst]
Stovnurin Kringvarp Føroya hevur nakrar skyldur og uppgávur, sum er neyvt orðaðar í einum Public service sáttmála. Hetta er ein sáttmáli, har partarnir eru Kringvarp Føroya og Mentamálaráðið. Harímillum eru nakrar lógarásettar skyldur.
Kringvarpslógin § 10.[rætta | rætta wikitekst]
Kringvarp Føroya hevur skyldu til at útvarpa sendingar, ið fevna um tíðindi, upplýsing, mentan og undirhald. Kringvarp Føroya skal í programmvirkseminum leggja dent á upplýsingar- og talufrælsi, sakliga og óhefta upplýsing og eitt fjøltáttað tilboð, sum varðveitir og fjálgar um mál, mentan, átrúnað og siðalæru føroyinga. Stk. 2. Kringvarp Føroya eigur at leggja dent á at hava gott føroyskt mál í sínum sendingum. Kringvarp Føroya hevur skyldu at tryggja starvsfólkunum holla málsliga ráðgeving. Stk. 3. Kringvarp Føroya skal ansa eftir, at sendingar ikki kunnu skaða likamligu, sálarligu og siðalagsligu menningina hjá børnum og ungum undir lógaldri, eitt nú við ónærisligum ella ógrundaðum harðligum innihaldi. Stk. 4. Sendingarnar skulu ikki á nakran hátt elva til mannminkan, harðskap ella hatur orsakað av húðaliti, kyni, átrúnaði ella tjóðskapi. Stk. 5. Landsstýrismaðurin kann áseta reglur um, at í sendivirkseminum skal serligt fyrilit vísast børnum og ungum. Stk. 6. Virksemið hjá Kringvarpi Føroya kann eisini fevna um at endurvarpa útlendskar public service-sjónvarpsrásir.
Krøv[rætta | rætta wikitekst]
Kringvarp Føroyar skal tryggja at tað framleidda tilfarið:
- er óheft av seráhugamálum
- er fjølbroytt og margfalt
- er viðkomandi, álítandi og sakligt, tá talan er um tíðindi og upplýsing annars
- veitir brúkaranum atgongd til týðandi upplýsingar og orðaskifti um avgerandi samfelagsviðurskifti
- vendir sær til nógvar avmarkaðar áhugabólkar og til ein størri skara
- gevur brúkaranum gott innlit
- er dygdargott
Endamál[rætta | rætta wikitekst]
- Styrkja áhuga borgarans at virka í einum fólkaræðisligum samfelag
- Menna føroyska málið og samleika føroyinga
- Stimbra mentan og skapanarevni
- Stimbra vitan og fatan
Uppgávur[rætta | rætta wikitekst]
Kringvarp Føroya skal við jøvnum millumbilum skapa kjak, har borgarin luttekur. Føroyskt mál skal nýtast til tilfar. Útlendskt tilfar skal týðast til føroyskt. Framleidda tilfarið skal vera tøkt á alnetinum. Lutfalsligt stórur partur av framleiðsluni skal vera keyptur frá uttanhýsis keldum, hetta fyri at gagnýta marknaðin, eisini so at fríyrkisfólk kunnu bjóða sínar tænastur. Kringvarpið skal vera ein partur av tilbúgvingarskipanum. Dygd og førleikamenning innanfyri journalistik skal vera í hásætið fyri at geva Kringvarpinum størst møguligt trúvirði. Tíðindaflutningurin skal vera óheftur, og útvarpsmiðilin og sjónvarpsmiðilin skulu hava hvør sína egnu redaktión. Føroyskan mentan skal skjalprógvast í tilfarinum hjá Kringvarpinum. Átrúnaður skal miðlast við gudstænastum og møtum. Føroyskt ítróttartilfar skal framleiðast. Barna- og undómstilfar skal framleiðast. Kringvarp Føroya skal sum mentanarstovnur miðla tónleik og skapa áhuga fyri og eggja til, at framleiddur verður føroyskur tónleikur. Undirvísingar- og upplýsingartilfar skal sendast og endurvarpast. Tilfar skal gerast atkomuligt fyri deyv og hoyrveik. Ljós skal varpast á tað, sum hendir í øllum Føroyum.
Føroyskar sjónvarpssendingar[rætta | rætta wikitekst]
Útvarpssendingar[rætta | rætta wikitekst]
- 15 tær bestu
- Tíðindasendingar
- Kvøðuljómar
- Bólturin (ítróttarsending, oftast um fótbólt, sunnudag seinnapart)
- Morgunlestur
- Veðrið
- Náttarrásin
- Summarmorgun
- Tit skriva, vit spæla
- Ring og spæl


text:
Jarðskjálvtin í Sendai 2011
Jarðskjálvtin í Japan var 11. mars í 2011 kl 05:46 UTC. Skjálvtin máldi 9,0 á Richter-stiganum. Jarðskjálvtin, sum var tætt við Tōhoku, hevði miðdepil einar 10 kilometrar undir havbotninum. Jarðskjálvtin kom bæði við eini stórari tsunami, ið skolaði túsundtals heim vekk og drap fleiri túsund fólk, og eisini eini stórari kjarnorkuvanlukku. Hann var fríggjadagin tann 11. mars 2011 kl 14:46 (føroyska tíð).
Túsundtals fólk hava mist heimið, túsundtals fólk hava mist síni kæru, túsundtals fólk eru vekk í øllum rokanum, og túsundtals fólk eru deyð. Myndugleikarnir í Japan siga, at jarðskjálvtin og flóðaldan hava kravt í minsta lagi 15 554 mannalív [1]. Men myndugleikarnir stúra fyri, at nógv fleiri eru deyð. Tað vátta japansku myndugleikarnir í mars 2011. 22 598 fólk eru annaðhvørt staðfest deyð, ella eru ikki komin afturíaftur, eftir jarðskjálvtin og flóðalduna. Borgarstjórin í havnabýnum, Ishinomaki, sigur við tíðindastovuna Kyodo, at bara í Ishinomaki eru út við 10 000 fólk ikki komin afturíaftur [2].
Reyði Krossur Føroya hevði í mars 2011 fund, har tosað varð um, hvat kann gerast fyri at hjálpa Japan eftir jarðskjálvtan og flóðalduna fríggjadagin.


text:
13. juni
13. juni er dagur 164 í árinum í tí gregorianska kalendaranum (dagur 165 um skotár). Tað eru 201 dagar eftur av árinum.
Innihaldsyvirlit
Hendingar[rætta | rætta wikitekst]
- 1525 - Martin Luther giftist Katharinu von Bora og brýtur lógina, ið bannar rómversk-katólskum prestum og munkum at giftast.
- 1774 - Rhode Island í USA bannar innflutning av trælum.
- 1917 - Fyrri heimsbardagi: Týskland bumbar London. 162 lata lív, har ímillum 46 børn, og 432 onnur koma til skaða.
- 1927 - Charles Lindbergh verður fagnaður við skrúðgongu í New York City, eftir at hava flogið fyrstur manna tvørtur yvir Atlantshavið.
- 1955 - Fyrsta diamantminan í Sovjetsamveldinum verður funnin.
- 1978 - Ísraelski herurin tekur seg aftur úr Libanon.
- 2000 - Italia náðar Mehmet Ali Agca, turkiska byrsumannin, ið royndi at myrða Jóhannes Páll II páva í 1981.
- 2005 - Dómstólurin í Santa Barbara, Kalifornia, fríkennir poppsangaran Michael Jackson, ið er ákærdur fyri at hava kynsliga misnýtt 13 ára gamla Gavin Arvizo.
Ítróttur[rætta | rætta wikitekst]
Fótbóltur[rætta | rætta wikitekst]
- 1973 - Hetland - Føroyar 5-1 (4-1) í Seafield.
- 2015 - Føroyar - Grikkaland 2-1 (1-0) á Tórsvølli. Málini fyri Føroyar gjørdu Hallur Hansson (32') og Brandur H. Olsen (70').
Føðingar[rætta | rætta wikitekst]
- 1813 - Andreas Christian Lützen, lærari og keypmaður í Tórshavn, løgtingsmaður (d. 1874)
- 1840 - Augusta Lundin, svenskur klædnasniðgevi (d. 1919)
- 1856 - Sørin Emil Müller, fulltrúi hjá amtmanninum, seinni fútanum, reiðari og jarðarbrúkari (d. 1922)
- 1888 - Fernando Pessoa, portugisiskt skald og rithøvundur (d. 1935)
- 1901 - Tage Erlander, svenskur ríkisráðharri (d. 1985)
- 1944 - Ban Ki-moon, suðurkoreanskur aðalskrivari hjá Sameindu Tjóðum.
- 1951 - Stellan Skarsgård, svenskur sjónleikari
- 1953 - Tim Allen, amerikanskur sjónleikari
- 1969 - Søren Rasted, danskur tónleikari (Aqua)
- 1974
- Steve-O, amerikanskur sjónleikari og stuntmaður (Jackass)
- Selma Björnsdóttir, íslensk songkvinna og sjónleikarinna
- 1981 - Chris Evans, amerikanskur sjónleikari
- 1986
- Måns Zelmerlöw, svenskur poppsangari
- Kat Dennings, amerikonsk sjónleikarinna
- Mary-Kate Olsen, amerikonsk sjónleikarinna
- Ashley Olsen, amerikonsk sjónleikarinna
- 1996 - Kodi Smit-McPhee, avstralskur sjónleikari
Andlát[rætta | rætta wikitekst]
- 1986 - Benny Goodman, amerikanskur jazztónleikari (f. 1909)
- 1987 - Geraldine Page, amerikonsk sjónleikarinna (f. 1924)


text:
Pakkar og postur
Her finnur tú alt um post. Avgreiðslutíðir, postnummur, yvirlit, kostnaðir o.a..
Sjálvgreiðslan
Lættari umsiting av tínari frakt. Við Sjálvgreiðsluni verður tín frakt effektivari á allan hátt..
Adressubroyting
Skal tú broyta adressu? Hjálpina finnur tú her. Tøppa inn nýggja bústaðin, so finna brøv og pakkar heim til tín..
Flogfrakt
Vit geva fraktini veingir. Vit eru til staðar á flogvøllinum til alllar komur og fráferðir. Lætt, skjótt og ómakaleyst..
Vørukoyring
Lat okkum hjálpa. Vit røkka í hvønn krók í landinum. Vit hava um 60 bilar sum hvønn dag eru um alt landið..


text:
Indira Gandhi
Indira Priyadarshini Gandhi (hindi: इन्दिरा प्रियदर्शिनी गान्धी) var forsætiráðharri í India. Fødd 19. november 1917 i Allahabad, India. Hon varð myrd 31. oktober 1984.
Tað vóru tveir av lívverjum hennara, tveir sikhar, ið skutu hana. Morðið elvdi til blóðiga uppgerð við sikhar um alt India, sum eina tíð var á markinum til borgarakríggj. Morðið var framt eftir ófrið í longri tíð millum sikhisku andstøðuna og Kongressflokkin hjá forsætisráðharranum. Fáar tímar eftir morðið varð sonur hennara, 40 ára gamli Rajiv Gandhi, útnevndur til nýggjan forsætisráðharra.


text:
Hesa húgvuna máttu vit bara vísa tykkum.
Støddirnar eru 0-3 mánaðir, 3-6 mánaðir, 6-12 mánaðir, 1-3 ár, 3-10 ár
Carissa Knits hevur sniðgivið, og tú kanst finna uppskriftina her
Familjan og gestabloggarar blogga um ymiskt – børn, design, mat og lívið sum heild
– um alt millum himmal og jørð, men alt snýr seg á ein ella annan hátt um børn og familjulív.
– til hvat tú kanst gera til ella saman við børnunum.
Góð ráð um alt frá kakumann til klædnastødd
Tíðindaskriv, tiltøk og skeið, serligur merkidagar, v.m. – les um tað her
Tiltakið er leygardagin og sunnudagin millum kl 14 og 18, meðan ponyríðingin byrjar kl 16. Atgongumerki til vaksin kosta 50 kr, meðan børnini hava ókeypis atgongd.
Ættleiðingarfelagið varð stovnað í 2004. Á hvørjum ári verður skipað fyri einum familjudegi í samband við aðalfundin. Í ár verður dagurin hildin í Ósáskúlanum í Klaksvík, leygardagin 30. mai.
Ætlanin við familjudegnum er fyrst og fremst …
Jensina gleðir seg at vera áskoðari á Barnafestivalinum í Norðurlandahúsinum. Sigurd Barrett, ið er hennara stóra fyrimynd skal framføra saman við Føroya Symfoniorkestur.
PS: Hon gleðir seg eisini at framføra.
Langt uppi í fjøllunum tey 0-3 ára gomlu børnini. Í einum telti situr ein gátufør kvinna við klokkum, fuglaljóðum, herming og rørslum samskiftir litríka kvinnan við børnini.
Rulla páskaregg sangurin við teksti :)
Pac-Man var tað besta arcade-spælið umborð á Norrønu, minnist eg.
Nú ber til at spæla tað á Google Maps… og tað riggar at spæla tað bæði á og í Føroyum. Eg zoomaði inn á miðbýin í …
Nú verður nógv talað um sólarmyrkingina, ið verður fyrsta dagin. Tað eru næstan 61 ár síðani, at eg 9 ára gamal upplivdi mína fyrstu sólarmyrking. Tann fyrsta – sum var total – var um summarið, …
Í heyst fer barnabókasavnið undir eitt nýtt afturvendandi tiltak:Fyrsta leygardag í hvørjum mánaði fer Rógvi Dam at siga søgur fyri børnunum. Nógv børn kenna longu Rógva frá ymiskum tiltøkum og stevnum kring landið, har hann …
Mentanarvikan í Fuglafirði er nú av álvara byrja. Skráin er fjølbroytt og eitt sindur er fyri øll.
Í kvøld verður familjufilmurin ‘Hugo’ vístur. Hann er leikstýrdur av Martin Scorsese.
“Hugo” er ein søga um ein foreldraleysan drong, ið …
Hesa vikuna hava nógv fitt børn haft sín fyrsta skúladag, og onnur eru byrjaði aftur eftir eina langa summarferiu.
Ein summarferia har songartíðirnar ivaleyst ikki hava verið sum vanligt, og nú skal vendast um aftur uppá …
Tað ber ikki til at brúka ein teldil uttan streymur er á honum. Tíanverri hava vit í dag keypt uppladara-leidning fyri n’tu ferð.
Hesin fer tó at halda sær, tí hann hevur fingið HAMA-perlu-verju í heimsmeistara …
Í Hveragerði í Íslandi fara tey leygardagin 16. august at halda ein softicefestival har tey fara at bjóða smakkir frá öllum heiminum. Tað serliga er tó at tey eisini hava fingið bróstamjólk frá mammum í …


text:
Hans Andrias Djurhuus var føddur í Áarstovu í Havn í 1883. Hann var bróðir J.H.O. Djurhuus. Hans Andrias var lærari í fólkaskúlanum, realskúlanum og í læraraskúlanum.
Sum skald var Hans Andrias ógviliga virkin og fjølbroyttur og royndi seg á flestøllum skaldskaparøkjum, t.d. sum yrkjara, sálmaskald, stuttsøgu-og ævintýrahøvund, skaldsøgu-og sjónleikahøvund. Hann verður mangan, og av røttum, nevndur Føroya kærasta fólkaskald. Sera væl umtóktar eru ikki minst hansara mongu barnarímur. Tað mesta av tí, hann skrivaði, er komið út í verkinum „Ritsavn I-VII.“
Hann varð føddur í Áarstovu í Havn í 1883 og var yngri bróður Janusar.
Aftan á barnaskúlaár í Havnar skúla fór hann eitt skifti til skips, men hann treivst einki serliga væl, og í 1901 leitaði hann á háskúla í Føgrulíð. Her fekk hann á fyrsta sinni undirvísing í føroyskum, skifti orð við søgu- og bókmentakønar menn, sum háskúlamenninir vóru, og fekk náðir at lesa. Serliga væl dámdi honum stóru norsku høvundarnar, tí hjá teimum sá hann skyldskap.
Veturin á háskúlanum bendi huginum yvir móti skúlastarvi, og í 1902 fór hann á læraraskúla í Havn, haðan hann tók prógv í 1905. Lærarastarv sítt byrjaði hann sum vikarur í Klaksvík, men hugurin stóð til víðari útbúgving, og tí leitaði hann niður á danska læraraháskúlan í Keypmannahavnveturin 1906/07.
Heimafturkomin hevði hann privatskúla í Stinuborg í Havn 1907 — 09. Hetta eru árini, Havnar Ungmannafelag virkar millum ungfólk í høvuðsstaðnum, og hóast Hans Andrias hevði gjørt vart við seg undan 1906, so eru hetta árini, hann av álvara stígur fram á føroyska skaldapallin.
Í 1909 søkti og fekk hann starvið sum lærari í Sandavági, og her sat hann í sjey ár.
Tað er einki at ivast í, at hetta hvat skapandi arbeiði viðvíkur, eru bestu ár Hans Andriasar. Her verða Hans A. Djurhuus yrkingar til í hópatali, og her skapar hann í sambandi við frálæru sína tær høgt elskaðu barnarímurnar.
Í 1916 flutti hann suður á Tvøroyri at vera fyrstilærari har, men í 1919 kemur hann aftur í starv í heimbýnum sum lærari við Realskúlan og Føroya Læraraskúla; — hetta starv røkti hann til deyðadags.
Umframt at vera virkin rithøvundur allar sínar dagar, var hann við at fjálga um mentanarligt fyritaksemi á so mongum økjum sum nevndar- limur — ofta nevndarformaður — í ymsum feløgum, vit kunnu burtur úr rúgvuni nevna Havnar Sjónleikarfelag, Føroya Ferðamannafelag og Føroya Forngripafelag. Hann doyði í 1951.
Bókmentaverk:
Hans Andrias er stórvirknasta skald føroyinga; hann hevur snøgt sagt roynt seg á øllum økjum, sum yrkjari, sálmaskald, stuttsøgu- og ævintýrahøvundur, sum skaldsøgu-og sjónleikahøvundur.
Sum yrkjari spennir hann so víða. Hvørt mansbam í Føroyum kennir frálíku barnarímur hansara, eitt nú »Kongaríkið í Bábylon«, »Hann rann sær kátur upp um heyg«, »Abbi tín er ríkur« — rímur, ið barnið ongantíð gloymir, hevur tað hoyrt tær einaferð. Barnarímurnar komu út í bóklingi í 1914.
So hevur hann yrkt minnisyrkingar, tjóðskaparsangir, eitt heilt savn av søguligum yrkingum, sum komu út í serstakari útgávu »Søgumál« 1922, og ein hóp av sjómansrímum, ið vórðu givnar út í bók 1925.
Felags fyri yrkingar hansara og sálmarnar við er eitt kátt lag, lívsgleði og áræði og so framúrskarandi rímhegnið og orðaspælið. Har heftir ikki fyri Hans Andriasi — at kalla alt, hann nertur við, verður til skaldskap.
Eina mest hugtakandi eru yrkingarnar, har hann við kærleika lýsir heimbýin Havnina, barndómsumhvørvið, sum var Havnará, ósin og Gongin:
»Gekk eg mær á sandi mánalýsis-
nátt, áin rann í giddan út í vágin,
hoyrdi ei í fjøru minsta aldudrátt, einki
var í røring uttan áin.
Busatangi svartur út í sjógvin
skar. Tinganes í mánagulli gyrt var.
Skansatangi kámur — í víkini har alt so
hulisligt og alt so myrkt var.
Bátur fyri íla, helt seg vera far, ið fór
havsins loyniligu gøtu. Ævintýrið dró
meg so burtur við
sær hesa stillu mánalýsis
løtu.
Kendi meg tá fastan og gingnan í
lag, eins og gamal, mosagingin
runnur. Áin rann, og mánin fór
líðandi
avstað, lýsti millum durvandi
dunnur.«
Í stuttsøguskrivingini kemur eisini fram frálíka hegni Hans Andriasar at siga frá fyri børnum. Rætt er tað, at hann hevur skrivað søgur í vaksnamannastíli — kvinnulýsingin »Duruta« man vera best eydnaða royndin — men nógv tað mesta, hann avrikaði á hesum øki, er at kalla beinleiðis í ævintýrsniði. Lesarin verður av frálíka hugflogi høvundans stundum førdur niður á havsins botn, har skrubba og øða, longukálvur og steinbítur illneitast, stundum í ánna, har sílið ferðast, og stundum í fuglaheim, har hin vísi ravnurin gorrar og lundin strevar mat til pisu sína.
Longu blaðungur skrivaði hann fyrsta sjónleik sín. Leikurin kom í 1908, æt »Marita« og bygdi á kvæðið um Flóvin Bænadiktsson. Væl er leikurin merktur av at vera romantiskt ungdómsverk, men yrkjarahegnið dylur seg ikki: Samrøðurnar bera upp á rím allar tríggjar partarnar at enda, og í leikinum finna vit frálíkar sangir, eitt nú hin káta »Eg saðlaði mær ein hvítan hest móti vári«.
Í hesum fyrsta sjónleiki sínum leitar Hans Andrias aftur í eina farna tíð, og tað heldur hann á við at gera seinni, tá beinleiðis luttøka hansara í Havnar Sjónleikarfelag fær hann at skriva fleiri leikir.
Fleiri teirra byggja á føroyskt sagnatilfar, eitt nú leikurin um »Anniku í Dímun« (úr 16. øld), um »Løgmansdóttrina á Steig« (úr byrjanini av 18. øld), »Traðabøndur« (úr 17. øld), og aðrir taka upp til viðgerðar søguligar persónar, eitt nú hin hugnaliga dreymamyndin úr gomlu Havnini »Eitt leygarkvøld í Bringsnagøtu«, har Jens Chr. Svabo í Havnartíð síni (1800-1824) hugnar sær í vertskapi og leikar á fiól.
Tað er eingin nýskapan í sjónleikaskaldskapi Hans Andriasar; Høvuðsdrátturin er háromantikkur, og leikirnir lýsa sum sagt eina farna tíð.
Kortini vórðu teir fólkaogn alt fyri eitt og mundu — serliga málsliga — hava stóran týdning.
Í 1922 kemur út lítil skaldsøguroynd »Eitt ár til skips«. Hetta eru endurminningar frá ungdómsárunum á skipsdekki.
Størra skaldsøguroynd Hans Andriasar er »Beinta«, ið kom í 1927 og sostatt er onnur skaldsøguroyndin á føroyskum.
Søgan byggir á søgnina um sorinskrivaradóttrina, hina vøkru, men hjartaleysu Beintu, sum giftist við trimum prestum, Harra Jónasi á Viðareiði, Harra Nielsi í Vágum og at enda við vágapresti, Peder Arrheboe.
Siðsøguliga hevur bókin uttan iva sítt virði, tí her verður roynt at greiða frá eini farnari tíð, men persónlýsingarnar eru yvirhøvur ov grunnar, til at vit kunnu meta skaldsøguroyndina væl eydnaða. Tað er uttan iva í yrkingum sínum, at Hans Andrias í Áarstovu átti ta styrki, sum gjørdi hann til Føroya kærasta fólkaskald.
Tað nógva av tí hann skrivaði er givið út í verkinum Ritsavn I —VII.
Úr: Árni Dahl: Bókmentasøga I-III. Fannir. 1980-83.
Í november mánaði í 1906 komu fólk saman í »Sloans sali« við Tinghúsvegin í Tórshavn at stovna ungmannafelag.
Maðurin, ið hugskotið átti, var Nyholm Debess, ið eitt skifti hevði verið í Noregi, var heimafturkomin í 1904 og bar minnini um ungmannafelagsrørsluna har eysturi við sær aftur til Føroya. Aðrir innbjóðarar vóru Petur Alberg, seinni kendur sum tónaskald, og Mads Andrias Winther, ið brátt gjørdist høvuðsmaður felagsins.
Hvørt mikukvøld kl. 9 helt felagið fund. Fyrst varð sungið, og síðan varð lisið úr handskrivaða felagsblaðnum, sum limirnir skiftust um at stjórna. Aftaná var oftast kjak.
Av og á vórðu fyrilestrar hildnir á limafundum.
Beint fyri jól 1907 kom Hans A. Djurhuus heim úr Danmark og gjørdist brátt ein av høvuðsstuðlum Havnar Ungmannafelags.
Felagsblaðið nevndist »Baldursbrá«. Fyrsta nummar av blaðnum varð lisið upp 5. desember 1906, hitt seinasta 27. mars 1912.
Tilsamans vórðu skrivað 104 bløð, sum fyltu upp í 6 fundarbøkur, úti við 2000 blaðsíður í A4 stødd. Fyrsta bókin (16 tey fyrstu bløðini) er tíverri ikki til; hinar fimm verða varðveittar á Landsbókasavninum í Havn.


text:
14. juli
14. juli er dagur 195 í árinum í gregorianska kalendaranum (dagur 196 um skotár er). 170 dagar eru eftir av árinum.
Tjóðardagur Fraklands (Bastilludagur).
Hendingar[rætta | rætta wikitekst]
- 1789 - Franska kollveltingin: Bastiljan í Paris verður stormað.
- 1933 - Nazistiska stjórnin bannar allar andstøðuflokkar í Týsklandi.
- 1976 - Deyðarevsing verður avtikin í Kanada.
- 2013 - Ein 18 ára gamal maður stingur fýra fólk við knívi í Norðdepli, fyrst tvey ung fólk og síðan ommu og abba tann unga mannin. Maðurin verður handtikin, og tey fýra offrini innløgd á Klaksvíkar Sjúkrahús.
Føðingar[rætta | rætta wikitekst]
- 1858 - Emmeline Pankhurst, ensk stríðskvinna fyri kvinnurættigheitum (d. 1928)
- 1913 - Gerald Ford, amerikanskur forseti (d. 2006)
- 1918 - Ingmar Bergman, svenskur leikstjóri (d. 2007)
- 1974 - David Mitchell, enskur skemtari og sjónleikari
- 1977 - Victoria av Svøríki, svensk krúnprinsessa
- 1980 - Rasmus Rasmussen, føroyskur tónleikari (d. 2012)
Andlát[rætta | rætta wikitekst]
- 1881 - Billy the Kid, amerikanskur brotsmaður (f. 1859)


text:
Evropeiska svimjisambandið LEN hevur lagt út ein fyribils startlista til EM á stuttgeil 2015, sum verður í Netanya í Ísrael nú í næstu viku. Pál Joensen hevur styrkismeting sum nr 2 í 1500 metra frísvimjing, og sum nr 10 í 400 metra frísvimjing.
Image courtesy of Bryan Doane, CC BY 2.0
Altjóða svimjisambandið FINA fegnast í morgun um at ST felagsskapurin UNESCO hevur broytt sín ítróttarsáttmála til beinleiðis at siga, at svimjiførleiki er ein lívsneyðugur førleiki hjá øllum sum kunnu hugsast at kunna drukna.
Tað vil av góðum grundum siga hjá allarflestu menniskjum í heiminum, við tað at vit væl øll so-ella-so hava atgongd til hav, á, vøtn ella hyljar.
Svimjing og dansur eru einastu greinar sum eru beinleiðis nevndar í sáttmálanum, meðan alt annað so ella so (saman við svimjing og dansi) er skipan av grundførleikum sum úthaldni, fimi, balansu og koordinatión.
Image courtesy of Brian Gratwicke, CC BY 2.0
Starvsnevnd SSF hevur samtykt at taka út fylgjandi 17 svimjarar til ársins Norðurlendsku Meistarastevnu og JuniorMeistarastevnu í svimjing, sum verður í Bergen í Noregi hin 11. til 13. desember 2015.
Viðfestar er innbjóðingar til svimjistevnur fyri børn og masters í Fuglafirði nú leygardagin hin 21. november 2015, sum Fuglafjarðar Svimjifelag skipar fyri. Børnini kappast fyrst bólkur 1 og 2 frá kl 13:15 og síðani bólkur 3 frá kl 15:45, og tey yvir 25 ár kappast so at enda frá kl 19:00.
(Savnsmynd)
Her eru úrslitalistarnir frá svimjistevnuni í Svimjihøllini í Gundadali nú 14. og 15. november 2015, sum Havnar Svimjifelag skipaði fyri.
Hendan stevna var síðsta freist at klára kravtíð til evropameistarastevnuna á stuttgeil 2015, og til norðurlendsku meistarastevnuna og juniormeistarastevnuna 2015.
Starvsnevndin í Svimjisambandi Føroya hevur samtykt at taka út fylgjandi svimjarar til 18. evropameistarastevnu á stuttgeil, sum verður í Netanya í Ísrael hin 2. til 6. desember 2015.
Óli Mortensen (1996) úr Havnar Svimjifelag hevur eisini klárað kravtíð til EM á stuttgeil 2015, og fekk tilboð um úttøku, men hevur valt at melda avboð.
Róland Toftum úr Suðuroyar Svimjifelag setti í dag stórt nýtt føroyskt juniormet í 200 metra bringusvimjing á stuttgeil, tá ið hann á HS-stevnuni í Gundadali svam teinin uppá 2:20.10. Hann átti sjálvur juniormetið á 2:21.33, frá tá ið hann á FM/JM 2015 vann silvur aftanfyri Pál Joensen. Pál eigur føroyska metið á 2:14.82, frá Oyggjaleikum á Jersey í 2015.
Formaðurin í norska svimjisambandinum, Per Rune Eknes, varð herfyri útnevndur til varaformann í teknisku nevnd hjá IPC Swimming, sum er svimjideildin hjá altjóða felagskapinum fyri ítrótt fyri brekað. Hendan nevnd umfatar 5 limir, ið hava ábyrgd fyri alla svimjing undir IPC, íroknað klassing av svimjarum, fyriskipan av stevnum, Paralympics osfr.
(Image courtesy of Tom Børslid, CC-BY-NC 2.0)
Pál Joensen vann sær fyri løtu síðani enn eitt altjóða heiðursmerki, tá ið hann á World Cup stevnuni í Dubai svam 15:08.90 í 1500 metra frísvimjing, og harvið vann bronsu aftanfyri tjekkiska Jan Micka og ukrainska Mikhailo Romanchuk. Sí úrslitalistan her.
Í morgun varð næsta sett av innleiðandi riðlum avgreitt á World Cup í Dubai, har Óli Mortensen úr Havnar Svimjifelag royndi seg í 1500 metra frísvimjing, og Alvi Hjelm úr Ægir í 200 metra frí.
(Image courtesy of ADTeasdale, CC BY 2.0)


text:
Hóskvøldið 26. november kl. 19.30 verður Djúphugsni og kvirra í Christianskirkjuni. Kórið í Christianskirkjuni syngur. Høvi verður at koma fram og tendra ljós, meðan urguleikarin í Christianskirkjuni, Jóhanna, spælir still løg á urguna. Hanus á Gørðum, prestur, hevur andakt, og
Komandi sunnudag, sum er 1. sunnudagur í advent, verður adventshugni í Vestmanna kirkju. Vestmanna Kirkjukór fer at syngja jólasálmar og jólasangir. Á skránni eru eisini 3 solosangarar: Bergtórur Bjarkhamar, Erla úr Dímun og Birita Poulsen. Undirspæl hava
Talið á norskum frálandsskipum, ið ikki eru í rakstri, er eftir einum ári farið úr null upp í 100. Talan er um veitingarskip, flótandi boripallar og seismisk kanningarskip. Sambært greinarum er trupulleikin tó als ikki av enn.”Roknast kann við, at
Føroyska Bíbliufelagið gevur út Bíbliulesiætlan fyri 2015-16. Í tí skundmikla gerandisdegnum kann tað vera trupult at fáa lisið so nógv í Bíbliuni, sum ein gjarna vildi. Um tær tørvar eitt amboð til at skipa tín bíbliulestur, er Bíbliulesiætlanin
Skipaferðslan kann fara at standa fyri so nógvum sum 17 prosentum av samlaða alheims útlátinum av CO2 í 2050, um onki verður gjørt fyri at forða hesum. Tí má ein avtala á veðurlagsfundinum í París senda eitt greitt tekin til
DMMA finst at Maersk Supply Service, tí reiðaríið í gjár, uttan um fakfeløgini, koyrdi 112 donsk sjófólk úr starvi. Millum teirra eru 11 skipsassistentar, 8 skipsmekanikarar, 4 kokkar og 3 hovmeistarar.”Vit vórðu í DMMA í fyrrakvøldið kunnað um, at uppsagnirnar
Ikki er tað bara á leikvøllinum og kring hóparnar hjá okkara fremru liðum, at rokan er í fjørðuni. Á samskipanarliga økinum, verður eisini broytt og telvað av nýggjum, so rokið stendur frá.Harra og Frú HB, aka. Jan Falkenberg- og Eyð
'Insanity' - ja, talan er altso um kropsliga venjing.Nýggur venjingarháttur tekur seg fram í hesum døgum. Talan er um venjingarskrá kallað 'Insanity', har bestu og harðastu venjingar frá ymsum ítróttargreinum eru settar saman í eina venjingarskrá. Tú venur t.d. í
Í sambandi við verkætlanina 'FM í íverksetan í fólkaskúlanum', ið Íverksetarahúsið í Klaksvík samskipar, vóru næmingar úr Vestmanna skúla, Meginskúlanum á Sandi, Skúlanum við Løgmannabreyt og Nám X í Havn í Reinsarínum í dag til fyrilestrar um sølu og performance.Fyrile
Sunnudagin 22/11 skipaði ÍSB fyri bocciakapping í Løkshøll í Runavík. Eini 20 boccialeikarar luttóku hesuferð. Kappingin gekk væl, og tá alt var avgreitt stóðu René og Joana sum vinnarar. Tað vóru júst Joana og René ið vóru við
Úrslitið frá vatnroynd í síðstu viku vísti, at koliformar bakteriur vóru í vatninum. Tí varð mælt til at kóka vatnið. Tá soleiðis er, skulu tvær fylgjandi royndir staðfesta, at ongar bakteriur eru í vatninum, áðrenn fráboðanin
Umráðandi at halda fast um trýstið á Russland upp undir komandi valið í eystur-Ukraina, halda vesturlendsku leiðararnir á G20-fundi.Handilsforðingarnar hjá vestanlondum ímóti Russlandi verða longdar eitt hálvt ár til juli 2016.Tað upplýsir ein leiðandi evropeiskur diplomatur fyri
Royal Dutch Shell er sambært BBC stevnt fyri ein oljuleka í Norðsjónum, sum hendi fyri fýra árum síðani. Málið umfatar Gannet Alpha-boripallin hjá Shell í Norðsjónum, 168 fjórðingar eystanfyri Aberdeen. Shell U.K. Limited rekur pallin.Í august 2011 lóku 200 tons
Flytiligir boripallar eru háaktuellir, eftir at Danski Fólkaflokkurin, Konservativu, Liberala Alliancan og Vinstri júst eru vorðnir samdir um at fáa teir inn undir tonnasjuskattin. Hetta varð greitt, tá endaliga avtalan varð løgd fram fyri fáum døgum síðani.”Eg fegnist um, at
Gud visti, at oyðimarkartíðir fóru at koma í lívi okkara. Hann visti, at morgnar fóru at koma, tá ið vit vaknaðu og vóru noydd at biðja okkum út úr songini! Gud sá tað fjallið, sum tú nú stendur frammanfyri, áðrenn
Tá kuldin kemur, plaga rottur ofta at søkja inn í sethús og úthús. Kommunan eigur rottueitur á goymslu. Um so er, at borgarar í kommununi ynskja rottueitur, kunnu teir venda sær til umsjónarmannin tlf. 735893.Víst verður eisini til heimasíðuna
Í komandi viku er jólaroynd. Royndin byrjar týsdagin 01.des., og er tí vanlig skúagongd mánadagin 30.nov.Við at klikkja á niðanfyristandandi pdf-fílur ella á myndirnar síggjast royndardagar og royndartíðir.Tey, ið hava støddfrøði fráfaring og enskt fráfaring klikkja á fíluna /
So er liðkappingin av og vit kunnu fegnast um, at venjingin hevur givið úrslit og at øll høvdu framgongd í tí, tey gjørdu. Alek var nøgdur við avrikunum og helt, at okkara fimleikarar stóðu seg væl.Takk til tykkum foreldur, sum
Mikudagin 25.11 kl. 16.00, verður eldraguðstænasta og altargongd í Vestmanna kirkju við Marjun í Kálvalíð. Aftaná guðstænastuna verður nátturði í kirkjukjallaranum. Tey ið ynskja bil, kunnu ringja til Jóan Magnus Olsen á tlf. 236101. Vestmanna Kirkja.
A.P. Møller – Mærsk hevur sambært Financial Times tikið seg úr tingingunum um at yvirtaka bingjureiðaríið Neptune Orient Lines. Singapore reiðaríið tingast nú bert við franska reiðaríið CMA CGM.Mærsk hevur ongantíð viljað gjørt viðmerkingar til samráðingarnar millum danska
Danski fiskimálaráðharrin, Eva Kjer Hansen, ger nú greitt, at tað verður als ikki góðtikið, um danskir fiskiskipareiðarar brúka strámenn til tess at kanna sær størri lut í kvotunum, enn teir eiga rætt til.Hon sigur samstundis, at hon í løtuni ikki
Hósdagin fekk ein av manningini á Lars Mærsk heiðursløn handaða fyri avrik sítt at bjarga einum frítíðarsiglara í illveðri. Altjóða sjóferðslustovnurin hjá ST, IMO, handaði heiðurslønina undan ársfundinum hjá IMO-ráðnum í London.IMO handaði heiðurslønir til fleiri sjóf
Árligu ABRSM próvtøkurnar byrja nú sunnudagin 22 nov.Umleið 125 næmingar taka hesar royndir, haravumleið 75 frá Tórshavnar Musikkskúla.
Vit hava tikið myndir í kavanum í morgun. Børnini hugnaðu sær óført. Myndirnar tala fyri seg:
Nú ber til at melda seg til borðtenniskappingina ið verður hósdagin 26. Kl 16 í fimleikahøllini hjá Læraraskúlanum. Freistin at melda til er mikudagin 25. Desember.Tilmeldingin fer fram á http://askur.fo/dforms/form532614.html Vit skulu eisini minna á
Býlingshúsið í Maritugøtu hevur opið ímillum jóla og nýggjár. Freistin at tekna seg til er 27. nov.
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
Mainland, Orknoyar
Mainland (norrønt: Meginland) er størsta oyggin í Orknoyum. Einastu býirnir í Orknoyggjum, Kirkwall og Stromness, liggja báðir á Mainland, sum eisini er eitt knútapunkt fyri ferðsluna til og frá oyggjunum, við ferjuhavnum og flogvølli.
Tríggir fjóðringar av íbúgvunum í Orknoyggjum búgva á Mainland.
Í gomlum døgum var oyggin eisini kalla Hrossey sum merkir «Rossa-oyggin». Oyggin varð eisini stundum kallað Pomona (ella Pomonia), eftir eini feiltýðing frá 1500-talinum, men hetta heitið hevur sjáldan hevur verið nýtt lokalt.


text:
Landsskjalasavnið Faroese National Archives
Postboks 1155
FO-110 Tórshavn
T-postur: fararch@savn.fo
Tlf: +298 340 500
Seinast dagført: 05-02-2015
Hetta er ein heimasíða hjá Landsskjalasavninum.
Á hesi heimasíðu er ymiskt tilfar um føroyska søgu, og til ber at taka tilfarið niður av heimasíðuni.
Tað er loyvt at nýta tilfar av hesi heimasíðu, tá ið víst verður til uppruna, tvs. hvaðani tilfarið stavar.
Savnindi eru løgd undir evnisbólkar. Tó liggja kirkjubøkur og fólkateljingar fyri seg. Til ber eisini at finna skjølini ígjøgnum leitiskipanina.
05.11.2015: Konfirmeraðar gentur
Thursday 05-11-2015 18:54
Fríggjadagin 27. november er lesistovan stongt ors... les meira
Wednesday 19-08-2015 15:27


text:
Orð: Jóannes Patursson
Lag: Gamalt sálmalag (Nesbóndatáttur)
Viðmerking: Yrktur til fundin í Tinghúsinum 2. jóladag 1888, har Rasmus Effersøe las hann upp.
1. Nú er tann stundin komin til handa
á hesum landi,
at vit skulu taka lógvatak saman
máli til frama.
2. Illa er nú við Føroya máli vorðið,
annaðhvørt orðið,
ið nú berst av munni á munni av køllum og kvinnum,
í útlendskum rennur.
3. Er tað ikki skomm, at várt móðurmál kæra
so illa skal fara
og burtur rekast sum avdeyðahundur
og týnast so sundur?
4. Skulu vit nú aftur undir lúta
sum áður fyri fúta!
og taka mót treytum, teir á okkum leggja;
er slíkt fyri seggir?
5. Hoyr, latum okkum tó mót útlendskum ganga,
tað sláa undir vanga;
útnyrðingur skal tað av landinum føra
– sum sápubløðra!
6. Latum tað kennast á okkara talu
sum sól eftir æli,
at burtur er rikin tann fremmandi arvi;
lat tað vera starvið!
7. At fremja ta sak latum oss allar royna,
bæði moyggjar og sveinar,
í kirkju, á ting seta málið við gleði;
til tess leggið megi.
8. Teir edilingar av Noregi troddu,
tá ið Haraldur ráddi,
og ei vildu lúta undir hansara hondum,
men stýrdu frá londum.
9. Á Føroya landi teir fótinum festu,
teir garparnir reystu,
so fríir sum villini fuglar við gaman
livdu teir saman.
10. Enn kann tað teljast á okkara ennum,
hvaðan rótin rennur,
frá hjartanum sama blóð streymar við stinni
sum í Noregi á sinni.
11. Latum okkum minnast, so leingi vit anda,
hvar vøggan mundi standa;
minnast á gávuna, teir okkum góvu:
norðanmáls ljóðið.
12. Ein kvistur spretti av góðum runni,
gekk tó ei á lunni;
av norrønu tungu rann Føroya málið
so hart sum stálið.
13. Um fornkempur nú vildu vitjað aftur,
vit kundu staðið fattir
og svarað, at aftur hevði fingið ljóðið
tað málið, teir góvu.
14. Tú um enn tað einaferð var so vorðið,
tað var rikið frá borði,
og hoyrdist ei uttan í einumhvørjum skoti,
var illa brotið,
15. so hevði tað nú aftur yvirlutan fingið
í kirkju, á tingi,
í hvørjum føroyingi tá tyntist fyri degi,
øðrar skulvu av gleði.
16. Tá skuldu teir okkum so vinaliga
tey orðini siga:
“Takk, synir og døtur! Tit arvin ei gloymdu,
men trúliga goymdu.”
17. Hvílið tit kvirrir, fornir abbar,
Noregis kappar;
føroyingar ei ta skomm skulu eiga
úr ætt at bregða.


text:
Dalarnas län
Dalarnas län er ein sýsla í Svøríki. Í vestri hevur Dalarnas län mark við Noreg, í norðri við Jämtlands län, í ein landnyrðing og móti eystri við Gävleborgs län, í suðri víð Värmlands län, Örebro län og Västmanlands län. Dalarnas län varð stovnað í 1647. Høvuðsstaðurin í Dalarnas län er Falun.
Dalarnas län hevði 278.465 íbúgvar í 2014 og er 30.222,6 km² til víddar.
Kommunur[rætta | rætta wikitekst]
- Avesta kommuna
- Borlänge kommuna
- Falu kommuna
- Gagnefs kommuna
- Hedemora kommuna
- Leksands kommuna
- Ludvika kommuna
- Malung-Sälens kommuna
- Mora kommuna
- Orsa kommuna
- Rättviks kommuna
- Smedjebackens kommuna
- Säters kommuna
- Vansbro kommuna
- Älvdalens kommuna


text:
Eysturkommuna
Eysturkommuna er kommuna í Eysturoy, ið varð til tá Leirvíkar og Gøtu kommuna løgdu saman 1. januar 2009. Í 2012 eru 2003 fólk skrásett at búgva í kommununi, og er hetta størsta fólkatalið, ið nakrantíð er skrásett í kommununi. Frá 1. januar 2009, tá Eysturkommuna varð sett á stovn, og fram til juli 2012, hevur fólkavøksturin verið 2,3 %, har sama tíðarskeið einans var 0,44 % fólkavøkstur fyri alt landið. Talan er um ein støðugan fólkavøkstur. Frá 1985 til 2012, er fólkatalið í kommununi vaksi við 13,9 %. Samanbera vit við fólkavøksturin í øllum landinum, so hevur fólkavøksturin sama tíðarskeið verið 6,7 % fyri alt landið. Frá 1. januar 2009 til 1. juli 2012 hava bert 5 kommunur havt fólkavøkstur. Tær eru Tórshavnar, Runavíkar, Sunda, Hovs og Eysturkommuna. Fólkavøksturin í Tórshavnar kommunu hetta tíðarskeiði hevur verið 1,6 %, har vøksturin í Eysturkommunu hevur verið 2,3 %.


text:
15. februar
15. februar er dagur 46 í árinum í gregorianska kalendaranum. 319 dagar eru eftir av árinum (320 dagar um skotár er).
Hendingar[rætta | rætta wikitekst]
- 1942 - Japan hertekur Singapor.
- 1971 - Stóra Bretland og Norðurírland innføra desimalskipanina í pengaverki sínum.
- 1986 - Diabetesfelag Føroya stovnað.
- 1989 - Seinastu sovjettisku herdeildirnar fara úr Afghanistan. 10 ár var sovjettiski herurin í landinum.
- 1999 - Turkiskar serdeildir handtaka í Nairobi leiðaran í kurdiska arbeiðaraflokkinum, Abdullah Ocalan.
- 2014 - Sjónleikurin Tóm rúm varð frumframførdur á Tjóðpalli Føroya. Marjun Syderbø Kjelnæs skrivaði leikhandritið, Eyðun Johannessen leikstjórnaði, tey leikandi vóru eitt nú: Annika Johannessen, Annika Hoydal, Annfinnur Heinesen, Hjálmar Dam og Nicolaj Falck. Tónleikin hevur Tróndur Bogason gjørt, sangin hava Eivør Pálsdóttir og Ólavur Jákupsson lagt rødd til. Tróndur Bogason, Jóhannes Andreasen, Ólavur Olsen, Angelika Nielsen, Andrias Restorff og Jón McBirnie hava spælt tónleikin inn. Vígdis Hentze Olsen stóð fyri koreografiini.


text:
Lýsing eftir uppskotum til fyrilestrar
Granskarar, lesandi og onnur áhugað verða hervið boðin at senda okkum uppskot til fyrilestur, sum tey hava hug at halda. Tað ber eisini til at bjóða fram verkstovu (workshop) við minst trimum luttakarum um okkurt ávíst evni. Sí nærri upplýsingar niðanfyri.
Fyrilestrarnir skulu vera 30 minuttir, spurningar og umrøða íroknað.
Ráðstevnan er fleirvísindalig, soleiðis at skilja, at granskarar og lesandi kunnu bjóða sær til at halda fyrilestur um eitt og hvørt evni, sum kann hava áhuga í Føroyum og/ella Íslandi. Samstundis er ætlanin serliga at varpa ljós á
film
og
føroyskt/íslendskt mál úr náms- og undirvísingarfrøðiligum sjónarhorni
-tvey týdningarmikil og tíðarbær evnir, sum kunnu lýsast og viðgerast á ymsan hátt hvørt sær men eru harumframt samantvinnað í okkara modernaða veruleika.